Toimintakertomuksen merkitys tilinpäätösinformaatiossa - Tuokko\nToimintakertomuksen merkitys tilinpäätösinformaatiossa\nToimintakertomus tuo tilinpäätösinformaation käyttäjälle tietoa, joka ei ilmene tilinpäätöksestä eli taseesta, tuloksesta, rahoituslaskelmasta ja liitetiedoista. Tilinpäätös itsessään keskittyy kertomaan, mihin tilikauden toiminta on johtanut, se ei kuvaa, millaisilla päätöksillä ja millaisissa olosuhteissa tilinpäätöksen luvut on saavutettu. Toimintakertomus on tilinpäätöstä täydentävä erillinen asiakirja, jossa yhtiö kuvaa muun muassa toiminnan kehittymistä menneellä tilikaudella tuoden esille merkittävimpiä riskejä ja epävarmuustekijöitä. Toimintakertomus sisältää myös kuvauksen olennaisista tapahtumista tilikauden päättymisen jälkeen ja arvion yhtiön tulevasta kehityksestä. Tilinpäätösinformaation käyttäjälle toimintakertomuksessa esitetyt tiedot olennaisista menneistä ja tulevista tapahtumista ja selvitys johdon tekemistä oletuksista ja arvioista, voivat vaikuttaa merkittävästi yhtiötä koskevaan päätöksentekoon. Pelkkään tilinpäätökseen pohjautuva päätöksenteko voi perustua pahimmassa tapauksessa täysin menneeseen informaatioon.\nToimintakertomus hallituksen työkaluna\nToimintakertomus on hyvä hallituksen työkalu, jolla annetaan tilinpäätösinformaation käyttäjän päätöksenteolle tarpeellista lisätietoa. Toimintakertomuksessa voidaan antaa tilinpäätösinformaation käyttäjälle tietoa niin menneen tilikauden olennaisista tapahtumista kuin tulevaisuuden näkymistäkin. Sijoittajille ja rahoittajille erityisesti tulevaisuuden näkymillä voi olla merkittävää vaikutusta tulevaan rahoituspäätökseen.\nJarmo Leppiniemen, Raili Leppiniemen ja Timo Kaisalahden kirjassa Hyvä tilinpäätöskäytäntö (2013) on tuotu esille toimintakertomuksessa mahdollisesti esitettäviä tilikauden aikaisia ja tilikauden jälkeisiä olennaisia tapahtumia. Olennaisia tilikauden jälkeisiä tapahtumia voivat olla esimerkiksi liiketoimintayksikön myynti tai osto tai tuotantolinjan lopettaminen. Toimintakertomuksessa tulee myös selostaa kyseisten yksiköiden ja tuotantolinjojen vaikutus kirjanpitovelvollisen tuloksen muodostumiselle päättyneeltä tilikaudelta. Tilikauden olennaisia tapahtumia voisivat olla muun muassa uusien tuotteiden tai palveluiden kehittäminen, investoinnit uusiin tuotantolaitoksiin, uusien liiketoimintayksiköiden hankinnat tai vanhojen lopettamiset ja tilikauteen vaikuttava poikkeukselliset erät.\nToimintakertomuksen sisällön riittävyyttä voidaan joutua arvioimaan myös mahdollisissa riitatilanteissa. Ostovelkojalle, muulle vakuudettomalle velkojalle, sijoittajalle tai muulle yrityksen ulkopuoliselle taholle voi syntyä luottotappioita yrityksen menestymättömyyden vuoksi. Tällöin mahdollisesti myös toimintakertomuksessa olleiden kuvausten ja johtopäätösten oikeellisuus joutuu jälkiarviointiin (Jarmo Leppiniemi ym. Tilinpäätöksen tulkinta 8.2.2012) .\nIlman toimintakertomuksen tuomaa mahdollisuutta kertoa olennaisista tapahtumista voi tilinpäätösinformaatio jäädä varsin puutteelliseksi. Tilinpäätös keskittyy menneen tilikauden käsittelyyn, mutta ei kerro syitä tilikauden kehitykselle tai avaa mahdollisia tulevia tapahtumia.\nTutustu myös omien osakkeiden hankintaan ja lunastukseen\nToimintakertomusta koskevat vaatimukset\nToimintakertomuksen tehtävänä on tilinpäätöksen ohella auttaa kirjanpitovelvollista antamaan kirjanpitolain vaatima oikea ja riittävä kuva yhtiön tuloksesta ja taloudellisesta asemasta. Toimintakertomus toimii tilinpäätöstä täydentävänä asiakirjana, joten sen tavoite on lisätä tilinpäätösinformaatiota tilinpäätöksen ohella. Kirjanpitolautakunnan toimintakertomusta koskevan yleisohjeen mukaisesti, toimintakertomuksen tulee suunnata katsetta tulevaisuuteen, jotta tilinpäätösinformaation käyttäjien on mahdollista arvioida toimintaa pitkän tähtäyksen tavoitteiden toteutumisen kannalta.\nKirjanpitolain 3:1a§ mukaan toimintakertomus on laadittava, jos kirjanpitovelvollinen on yleisen edun kannalta merkittävä yhteisö (esimerkiksi pörssiyhtiö), osuuskunta tai osakeyhtiö, joka ei lukeudu mikro- tai pienyritykseksi. Yritys voi laatia toimintakertomuksen myös vapaaehtoisesti, jolloin toimintakertomuksen on täytettävä kirjanpitolain ja osakeyhtiölain vaatimukset. Kirjanpitolain mukaan toimintakertomuksessa kirjanpitovelvollisen tulee kuvata muun muassa seuraavia osa-alueita:\n– toiminnan kehittyminen ja tuloksellisuus\n– merkittävimmät riskit ja epävarmuustekijät\n– tiedot olennaisista tapahtumista tilikauden päättymisen jälkeen\n– arvio kirjanpitovelvollisen todennäköisestä tulevasta kehityksestä\n– selvitys tutkimus- ja kehitystoiminnan laajuudesta.\nKirjanpitolain vaatimukset toimintakertomuksen tiedoista painottavat sekä olennaisia tilikauden tapahtumia että arviota kirjanpitovelvollisen todennäköisestä tulevasta kehityksestä.\nToimintakertomuksen laadintavaatimukset voivat olla peräisin myös erillislainsäädännöstä kuten asunto-osakeyhtiölaista tai säätiölaista. Erillislainsäädännössä toimintakertomuksen laadintavelvollisuutta ei ole sidottu kirjanpitovelvollisen kokoon. Julkisen kaupankäynnin kohteena olevassa yhtiössä on noudatettava toimintakertomuksen laadinnassa myös arvopaperimarkkinalakia ja Finanssivalvonnan antamia ohjeistuksia.\nMikäli kirjanpitolain mukainen toimintakertomus tulee laatia, on huomioon otettava osakeyhtiölain 8:5§ vaatimukset toimintakertomukseen sisällytettävistä tiedoista. Osakeyhtiölain mukaan toimintakertomuksen tulee sisältää muun muassa seuraavat tiedot:\n– hallituksen esitys yhtiön voittoa koskeviksi toimenpiteiksi\n– esitys mahdollisesta muun vapaan oman pääoman jakamisesta\n– tiedot yhtiön osakkeiden määrästä osakelajeittain\n– tiedot omista osakkeista\n– pääomalainoista pääasialliset lainaehdot\n– tiedot yhtiön ulkomaisista sivuliikkeistä\n– tiedot osakeyhtiölaissa määritellyistä lähipiirilainoista ja rakenne- ja rahoitusjärjestelyistä\n– tiedot lähipiirilainoista.\nIFRS tilinpäätösnormisto ei toimintakertomusta tunne, joten IFRS:ää soveltavien yhtiöiden tulee laatia toimintakertomus osakeyhtiölain vaatimusten perusteella ja toimintakertomuksen tulee täyttää myös kirjanpitolain vaatimukset.\nJos kirjanpitolaki ei vaadi toimintakertomusta laadittavan, on osakeyhtiölaissa määritellyt tiedot esitettävä liitetiedoissa. Huomioon on otettava kuitenkin, että osakeyhtiölaissa edellytetyt toimintakertomustiedot kohdistuvat lähinnä menneisiin tapahtumiin eikä niissä vaadita arviota olennaisista tulevista tapahtumista, riskeistä tai johdon merkittävistä toimintaa koskevista arvioista.\nKirjanpitolain 1.1.2016 voimaan tulleet muutokset nostivat toimintakertomuksen laadintavelvollisuuden kokorajoja. Kokorajoissa muutos koskee liikevaihtovaatimuksia, jotka nousivat 7,5 miljoonasta eurosta 12 miljoonaan euroon ja tasevaatimuksia, jotka nousivat 3,65 miljoonasta eurosta 6 miljoonaan euroon. Hallituksen kirjanpitolain muutosesityksessä (89/2015) ilmenee, että vuonna 2012 tehtyjen tilastojen mukaisesti Suomen yrityskannasta 96,4 – 97,8 % koostuu mikro- ja pienyrityksistä, joten vain 3 prosenttia Suomessa toimivista yrityksistä on velvollinen laatimaan toimintakertomuksen. Huomioon on otettava kuitenkin, että julkisesti noteeratut yhtiöt ovat velvollisia laatimaan toimintakertomuksen yrityksen koosta riippumatta.\nKirjanpitolain muutosten yhteydessä tuli myös voimaan erillinen valtioneuvoston asetus pien- ja mikroyrityksen tilinpäätöksessä esitettävistä tiedoista. Vaikka pien- ja mikroyritysten ei tarvitse laatia toimintakertomusta, tulee pien- ja mikroyritysasetuksen 3:13§:n mukaan kuitenkin esittää toimintakertomustietoja liitetietona, jos se on tarpeen oikean ja riittävän kuvan antamiseksi asianomaisesta pienyrityksestä. Asetuksen mukainen vaatimus toimintakertomustietojen esittämisestä tarvittaessa koskee vain pienyritystä, ei mikroyritystä. Mikroyrityksen ei ole tarpeen sisällyttää kyseisiä tietoja tilinpäätöksen liitetietoihin, mutta se voi näin toimia halutessaan.\nKirjanpitolain mukaiset uudet kokorajat korostavat pienyrityksissä yhtiön operatiivisen johdon ja hallituksen näkemyksen merkitystä tilinpäätöksen oikean ja riittävän kuvan vaatimusten täyttymisestä. Kun entistä pienempi yritysten joukko on kirjanpitolain mukaan velvollinen laatimaan toimintakertomuksen, tulee tilinpäätöksen merkitys tilinpäätösinformaation kannalta korostumaan entisestään.\nTutustu tilinpäätös- ja konsernitilinpäätös-\nVoiko toimintakertomuksen informaatioon luottaa?\nToimintakertomuksen sisältämän tiedon luotettavuuden vahvistaa tämän hetkisen käytännön mukaan tilintarkastus. Tilintarkastuslain (1141/2015) mukaisesti tilintarkastuksen kohteena on yhteisön kirjanpito, tilinpäätös, toimintakertomus ja hallinto. Tilintarkastuslain mukaan tilintarkastajan on annettava lausunto siitä, antavatko tilinpäätös ja toimintakertomus noudatetun tilinpäätössäännöstön mukaisesti oikean ja riittävän kuvan yhteisön tai säätiön toiminnan tuloksesta ja taloudellisesta asemasta; sekä ovatko tilikauden toimintakertomuksen ja tilinpäätöksen tiedot ristiriidattomia. Toimintakertomukseen on täten kohdistettu varsin laajat tarkastustoimenpiteet, koska niin tilinpäätöksen kuin toimintakertomuksen osalta on tarkastettava, antavatko ne oikean ja riittävän kuvan.\nParhaillaan meneillään on Euroopan Unionin tilinpäätöstä koskevan (2014/56/EU) direktiivin implementointi, joka voi muuttaa aikaisemmin tilintarkastuslaissa määriteltyä tarkastuksen kohdetta ja muuttaa toimintakertomukseen kohdistuvia tarkastustoimenpiteitä. Direktiivin implementoinnin jälkeen tilintarkastajan tulisi lausua vain tilinpäätöksen osalta, antaako tilinpäätös yksin oikean ja riittävän kuvan toiminnan tuloksesta ja taloudellisesta asemasta. Tästä johtuen toimintakertomus ei enää olisikaan täyden tilintarkastuksen kohteena. Tilintarkastuslain muutosehdotus on käsittelyssä eduskunnassa.\nEuroopan Unionin direktiivin implementoinnin yhteydessä toimintakertomukseen kohdistuvat tarkastustoimenpiteet rajattaisiin aikaisempaa tarkemmin, eikä tilintarkastaja antaisi tilintarkastuskertomuksessa lausuntoa toimintakertomuksesta. Tilintarkastuslakia koskevan hallituksen esityksen (70/2016) mukaisesti tilintarkastuskertomuksessa olisi annettava erillislausunnot siitä, onko toimintakertomus laadittu toimintakertomuksen laatimiseen sovellettavien säännösten mukaisesti (yleensä osakeyhtiölaki ja kirjanpitolaki) ja ovatko tilikauden toimintakertomuksen ja tilinpäätöksen tiedot yhdenmukaisia.\nHallituksen esityksen mukaisesti toimintakertomukseen kohdistuvien tilintarkastajan suorittamien tarkastustoimenpiteiden määrä tulisi vähenemään aikaisemmasta. Tämän vuoksi toimintakertomus voi sisältää myös tietoja, joita tilintarkastaja ei ole varmentanut ja toimintakertomuksesta voi puuttua oikean ja riittävän kuvan vaatimia olennaisia tietoja. Toimintakertomus voi täten olla säännösten mukainen eli sisältää kaikkien vaatimusten mukaiset tiedot ja se voi olla yhtenäinen tilinpäätöksen tietojen kanssa. Tilintarkastajaa ei vaadita varmistamaan, että toimintakertomuksen tiedot tukevat tilinpäätöksessä esitettyjä tietoja oikean ja riittävän kuvan antamisessa.\nTilintarkastajan ei tarvitsisi lakimuutoksen jälkeen tarkastaa esimerkiksi tulevaisuuteen viittaavia arvioita. Tilintarkastajan tulee direktiivin implementoinnin jälkeen ottaa kantaa vain, onko hän havainnut olennaisia virheellisyyksiä toimintakertomuksessa. Hän ei erikseen kohdista tarkastustoimenpiteitä oikean ja riittävän kuvan näkökulmasta. Tilintarkastajan olisi myös entistä vaikeampi vaatia yhteisöä lisäämään toimintakertomukseen kirjanpitolain vaatimia olennaisia oikeaa ja riittävää kuvaa edellyttämiä tietoja. Tulevaisuudessa tilintarkastaja voi vaatia oikean ja riittävän kuvan esiin tuovia tietoja lähinnä tilinpäätöksen liitetietojen yhteyteen.\nLakimuutosta perustellaan sillä, että se mahdollistaisi yrityksille entistä laajemman vapauden toimintakertomuksen laadinnassa. Kun toimintakertomus ei ole kokonaisuudessaan tilintarkastuksen kohteena, voidaan siihen sisällyttää enemmän ei-taloudellista informaatiota ja hallitus voi vapaammin kuvata yhtiön tulevaisuuden näkymiä. Tilinpäätösinformaation käyttäjän tulee tulevaisuudessa kiinnittää entistä enemmän huomiota toimintakertomuksen tiedon luotettavuuden arvioimiseen ja otettava huomioon, että toimintakertomusta ei ole tilintarkastettu eli toimintakertomuksen osalta ei ole varmennettu, antaako se oikean ja riittävän kuvan kirjanpitovelvollisen toiminnan tuloksesta ja taloudellisesta asemasta.\nToimintakertomuksen rooli tulevaisuudessa\nToimintakertomus on olennainen tilinpäätösinformaation lähde, koska se kiinnittää huomiota yhtiön tulevaisuuden näkymiin menneen tilikauden olennaisten tapahtumien kuvaamisen lisäksi. Meneillään oleva tilintarkastuslain uudistus kaavailee toimintakertomuksen tilintarkastuksen rajaamista yksittäisiin Euroopan Unionin direktiiveissä määriteltyihin toimenpiteisiin. Tällöin Suomessa tehtävä toimintakertomuksen tilintarkastus vastaisi kansainvälistä käytäntöä. Lakimuutoksen jälkeen täysi tilintarkastus kohdistuu vain tilinpäätökseen, jolloin tilinpäätöksen yksin tulee antaa oikea ja riittävä kuva toiminnan tuloksesta ja taloudellisesta asemasta.\nTilintarkastuslain muutoksella on merkittävä negatiivinen vaikutus tilinpäätösinformaation käyttäjälle. Tulevaisuudessa tilinpäätösinformaation käyttäjän tulee enemmän kyseenalaistaa toimintakertomuksen sisältö, koska siinä esitettyjä esimerkiksi tulevaisuuteen kohdistuvia tietoja ei ole tilintarkastettu. Laajasti varmennetun tilinpäätösinformaation fokus tulee siirtymään varsinaiseen tilinpäätökseen.\nKHT Emmi Kavén


Oi maailma : Huonekasveja, omituisuuksia, säästämistä ja runoja\nTämä päivä sisältää monta teemaa joista voit valita\nmieleisen. Yksi on Huonekasvien arvostuspäivä.\nHuonekasvit puhdistavat ja parantavat sisäilmaa\nsen lisäksi että ovat kauniita katsella ja\nupeita sisustuselementtejä, niin kauan\nkuin saat ne elämään.\nKuinka monta huonekasvia kotonasi on tällä hetkellä?\nHarrastatko keväisin kukkien ja kasvien kasvattamista?\nSillä tavoin saa lisää kasvillisuutta sisätiloihin\nja muutaman kuukauden päästä pihalle,\nparvekkeelle, mökille, kasvihuoneeseen jne.\nSiemeniä voi laittaa kasvamaan pestyihin muovisiin viinirypälerasioihin, jugurttipurkkeihin, maitopurkeista\nleikattuihin potteihin, kanamunarasioihin,\nsanomalehdestä tehtyihin potteihin jne.\nSanomalehdestä tehdyissä on sellainen vika\nettä ne alkavat maatua aika nopeasti,\nja lötsähtävät veden voimasta,\nja alkavat purkaa multaa alleen, eli laita\nne jo heti johonkin alusastiaan jossa saavat\nolla liikuttamatta koko ajan.\nTänään saat viettää lisäksi sellaista kuin\nOmituisten ihmisten päivää.\nEhkä meistä jokainen on omalla tavallaan\nhieman omituinen? Nostetaan sille malja.\nPienennä energiakulujasi -päiväkin\nolisi tänään, tai oikeastaan vain sellaisen\nmuistutus sillä niinhän pitäisi toimia joka päivä.\nOletko se sinä vai joku muu joka\nteillä sammuttelee valoja, koneita ja pelejä?\nTänään saat ihan luvalla puhua töissäsi\nkuin Runeberg, tai kuin kuvan Pushkin,\nRunoutta töissä -päivä.\nEn pidä yhtään vertauksesta\njonka mukaan runot\npulppuaisivat mukamas suonesta tai\nperäti suolesta... Huh huh.\nKaikki sivun kuvat Pixabay\nHakusanat huonekasvit, ihmiset, kasvit, kevätkylvö, Niitä näitä, omituisuus, runous, Siemeniä, siementen kasvatus, Slowlife, Tammikuu, Teemapäivä\nPauliina / Kukka & kaali 10.1.2017 klo 9.56.00\nMinä valitsen ehdottomasti ensimmäisen :) Taikasanani huonekasvien kasvatuksessa on puolihydro. Siitä en luovu ikinä. Kasvit tykkäävät ja hoitaja pääsee helpolla. Postailinkin siitä vasta jutun otsikolla "En osaa kastella kukkia". Mukavaa viikon jatkoa sinulle!\nUna 12.1.2017 klo 18.50.00\nHih, jotenkin arvasinkin että se eka on niin sinua. :)\nHuonekasvit tarvitsevat valoa ja sitä ei meinaa kovasti olla pikkuikkunaisessa rintsikassa.\nMinulla ei ole kovin montaa talvihuonekasvia...\nootas, pääsiäiskaktus, viisi pelakuuta, kumipuu, muratti, nyt ikkunalle komerosta\nnostetut etelänmatkamuistot mm sinisarja, jotka menevät jälleen kesällä ulos,\nneljä orkideaa, reilut 10 amaryllistä...\nHannele Ruusukummusta 10.1.2017 klo 10.22.00\nTaidan omistaa viherpeukalon....äidin mukaan mammalta peritty taito. Taito rajoittuu kukkasiin, ei porkkanoihin tai muihin..:D\nUna 12.1.2017 klo 18.51.00\nMutta eikös viherpeukalo yleensä saa kaiken kukoistamaan. :)\nHanne Valkoinenleinikki-blogi 10.1.2017 klo 18.44.00\nLaskin, että tällä hetkellä on 22 viherkasvia sisällä!\nUna 12.1.2017 klo 18.52.00\nSiulla on takuulla isoikkunainen, valoisa ja avara koti. ❤


Osuuskunta Tradeka - Kuluttajaosuustoiminnan säätiö on myöntänyt historiansa suurimmat apurahat\nEdistysmielinen osuustoimintaliike viettää 100-vuotisjuhlaansa 12.12.2017. Juhlavuoden kunniaksi Kuluttajaosuustoiminnan säätiön hallitus on myöntänyt tänä vuonna yhteensä 500 000 euroa erilaisina apurahoina. Summa on säätiön historian suurin.\nKuluttajien aseman ja taloudellisen tietämyksen edistämistä säätiö on tukenut myöntämällä yhteensä 57 000 euron apurahat Kuluttajaliiton Pikavippi-selvitystyöhön ja nuorten ennaltaehkäisevään talousneuvontaan. Lisäksi säätiö on tukenut 15 000 eurolla yritysvastuuta tarkastelevaa Arvo-liitto ry:n EETTI & INNO -hanketta. Muita apurahansaajia ovat mm. Puolellasi ry, KÄPY Lapsikuolemaperheet ry, HelsinkiMissio, Työväen musiikkitapahtuma ry, TSL ja KSL.\nLisätiedot: Kuluttajaosuustoiminnan säätiön hallituksen puheenjohtaja Juha Laisaari, puhelin 0400 701 359


Vauvojen aktiviteetit/harrastukset | Vau.fi keskustelu\nAloituspäivämäärä 6 syys 2012\n6 syys 2012\nHei huhtimammat ja vauvat! Minkälaisia aktiviteetteja/harrastuksia teillä on vauvojenne kanssa? Mitä vauvanne tykkäävät niistä? Oletteko harrastamassa koko perheenä vai te kaksin vauvan kanssa? Meillä on nyt vauvajooga, muskari ja vauvauinti harrastuksina. Tällä hetkellä se tuntuu sopivalta määrältä ja poika nauttii kyllä selvästi uusista kokemuksista. Olen ajatellut, että jos tämä alkaa tuntua liialliselta tahdilta, niin toki jätämme jonkin harrastuksen pois. Muskarin aloitimme ensimmäisenä, elokuun puolivälissä. Poika tuntuu tykkäävän siitä, että hänelle lauletaan ja tanssitetaan. Vauvajoogassa olemme käyneet pari kertaa. Jooga on minun rakas harrastus. Joogakoulullani järjestetään nyt tällaista vauvajoogaa, niin menimme kokeilemaan. Nyt olemme kerran käyneet siellä vauvauinnissa ja se oli kyllä jännää. Lopputunnista veden läikyttely oli niin hauskaa, että siellä oikein naurettiin sille. Vauvauinnissa käymme kolmisin pojan ja mieheni kanssa. Muissa harrastuksissa käymme kahden pojan kanssa. Oikein kivaa syksyä kaikille! :)\n10 syys 2012\nheippa! me käydään myös vauvauinnissa ja ollaan tykätty koko perhe! meillä uinnin loppupuolella poju väsähtää aika nopeasti vielä mutta muutoin hauskaa puuhaa! :)\nei olla muita harrastuksia otettu vielä kuvioihin, katsotaan kun ikää tulee lisää niin vaikka just muskari vois olla kiva! :)\nMeillä ei ole pojan kanssa muita harrastuksia kun vaunulenkkeily iltapäivällä (että tää mamma saisi kroppansa kuntoon). Muskariin haluaisin mennä mut täällä vantaalla ne on niin aikaisin ja me herätään pojan kanssa aina klo 9. Ja muutenkin en oikeen uskalla lähteä minnekään kun en kehtaa imettää julkisilla paikoilla.\nSitten kun täysimetys loppuu niin sitten pitää uskaltautua jonnekin harrastuksiin :) Nyt vaan laulan pojalle ja poika nauraa mulle!\nMe ollaan aloitettu elokuussa vauvauinti koko perheen voimin. Ensimmäiset kaksi kertaa menivät okein hienosti ja poika tykkäsi kovasti. Nyt viimeiset kaksi kertaa on olleet pelkkää itkua. :( Ollaan nyt yritetty kylpyvettä vähän viilentää ja pitää varmaan yrittää ehtiä pienet unet ottaa ennen seuraavaa uintia, jotta ei väsy heti iskisi. Jos ei nämä auta, niin pitää ehkä meidän vaihtaa myöhäisempään ryhmään tai sitten jättää myöhemmälle uinnit. Harmi, kun se oli niin kivaa muutamat ekat kerrat, mutta jos suru tulee joka kerta, niin ei sekään ole kivaa. :( Yhden kerran olen pojan kanssa kaksin käynyt muskarissa ja perhekahvilassa. Muskarissa oli huippuhauskaa! Kotonakin kovasti soitellaan ja laulellaan ja poika tykkää kovasti. Välillä tuntuu, että sitä keksii kotona vaikka mitä "ihmeellisyyksiä", kun tylsistytään maassa köllimiseen. Yhdessä ollaan käyty keräämässä marjoja ja omenoita, kokattu ja shoppailtu sekä kierrelty kirpputoreja. :) Välillä sitten köllitään kotona ja ihan vain ollaan. :) Mukavaa syksylle kaikille huhtimammoille ja vauvoille!\nEmmy' :Pitikin kysyä tuosta vauvajoogasta, mitä kaikkea siellä tehdään? :) Kuulin joltain vauvasalsasta tai jostain sellaisesta ja siellä kuulemma ollaan kantoliinassa. :) Kivoja uusia juttuja on kehitelty perheille. :)\nCarousel: Hienoa, että olette tykänneet vauvauinnista! Se on meistäkin ollut tosi kivaa. Se väsy meinaa tulla meidänkin pojalle lopuksi ja vaikuttaa kyllä muillakin ryhmässämme tulevan. Rankkaa puuhaa se uiminen.. ;) Norppa'': tuo vaunulenkkelily on tosihyvä harrastus. :) Sitä mekin ollaan jonkin verran harrastettu. Nyt on jäänyt vähän vähemmälle, kun tuli tuota harrastusta tähän syksyyn. Mutta kyllä esim. viimeksi vaunuteltiin kotiin sieltä vauvauinnista 8 km! Hyvin kertyy noita kilometrejä jos käy parikin tuntia käppäilemässä. Sohvinen: Josko nuo mainitsemasi keinot auttaisivat ja pääsisitte vielä polskimaan vauvauinnin merkeissä? Tai sitten jos ei, niin sitten voi keksiä jotain muuta. Vaihtoehtojahan on.. Vähän liikaakin. Minä ahneena olen niitä mennyt ahnehtimaankin! ;) Niin tuolla missä minä käyn vauvajoogassa on tosi rento se tunti. Välillä saa ruokkia vauvaa, imettää, viihdyttää vauvaa tai leikkiä. Sitten vauva voi osallistua harjoitukseen monissa osin. Vain Vinyasan tekemiseen ei oikein vauvaa voi ottaa mukaan. Silloin vauva katselee ja leikkii siinä vieressä. Joissain harjoituksissa vauva on ikään kuin lisäpainona. Toisissa harjoituksissa leikitään vauvan kanssa. Tosi mukavaa se vauvajoogakin. Suosittelen kokeilemaan jos vaan joogasta pitää tai voihan sitä muutenkin kokeilla! :) Muskari on ollut kyllä aivan mahtava. Olen huomannut, että kun olen kotona muskari lauluja laulanut pojalle niin ne on ollut hänestä hauskoja! Oikein hyvää syksyn jatkoa kaikille huhtimammoille!


Terveydenhoito - SOS International - Suomi\nSOS International tarjoaa laajan\nennaltaehkäisyn ja hoidon\nHealthcare Advice on terveydenhoidon puhelinpalvelu, jossa sairaanhoitajat vastaavat vakuutuksenottajien hoitoa koskeviin kysymyksiin. Vakuutuksenottaja voi soittaa Healthcare Advice -palveluun ja kuvailla oireensa. Sairaanhoitajat määrittävät vakuutuksenottajan hoidontarpeen oireiden perusteella. Näin vakuutuksenottaja saa konkreettisia henkilökohtaisia neuvoja.\nSOS International tarjoaa sekä tavallisia että kriisipsykologisia neuvontapalveluita. SOS Internationalin tavallinen psykologinen neuvontapalvelu on käytettävissä päivittäin toimistoaikana. Se auttaa vakuutuksenottajia mielenterveyteen liittyvissä asioissa ja tarjoaa hoitoa todettuihin psykologisiin ongelmiin ennen niiden pahenemista.\nKriisipsykologiset palvelumme ovat vakuutuksenottajien käytettävissä vuorokauden ympäri vuoden jokaisena päivänä. Puhelinneuvonta (T2T) auttaa akuuteissa hätätilanteissa. Tarjoamme myös jatkuvaa psykologista tukea puhelimitse tai henkilökohtaisesti kriisin jälkihoitona.\nSOS Internationalin tarjoamat sähköiset palvelukokonaisuudet auttavat vakuutuksenottajia erilaisissa elämän kriisitilanteissa tarjoamalla asianmukaista ammattiapua ennaltaehkäisevällä ja kustannustehokkaalla tavalla.\nPsykologien määrä pohjoismaisessa verkostossamme\ntapaukset, joita olemme käsitelleet vakuutusyhtiöille\nPuhelut koskien psyykkistä ja fyysistä hoitoa sekä muuta neuvontaa\nStressiin liittyvien psyykkisten tapausten prosenttimäärä


PIK 15 ensilento - Ilmailun uutiset - FlightForum.fi\nPIK 15 ensilento\nAloittanut Jouko Nuora, Kesäkuu 1, 2010\nJouko Nuora 0\nKirjoitettu Kesäkuu 1, 2010\nOH-YHK lensi 23 minuutin ensilennon Tikkakoskella 31.5.2010.\nHinujahan valmistuu kuin sieniä sateella\nKirjoitettu Kesäkuu 2, 2010\nKirjoitettu Kesäkuu 3, 2010\nUpeeta mahtavaa, Onnittelut! Mihinkä päin suomea kone asettuu aikanaan koelentovaiheen jälkeen työtehtäviin?\nKomia peli! Oikein valot ja kaikki .\nKuinka paljon tällä hetkellä on vielä työn alla olevia lentämättömiä Hinuja?\nNaarajärvi & Tikkakoski\nOho! Herääkö Naara henkiin?\nNaaralla on toimintaa, käytössä Cessna Wagon hinauskone, OH-YHK:lla menee koelennoissa varmaankin tämä kesä.\nEikös Pik-15 ole jo vanha konstruktio ja koelennot lennetty jo vuosikymmeniä sitten ?\nToki tietty uudelle itsetehdylle konstruktiolle aina pitää koelennot lentää ( 45 tuntia ).\nKyse on juurikin näistä experimentalilta vaadituista koelennoista ei uuden konstruktion koelennoista.\nOnko muuten täysin uuden koneen koelennoille mitään rajaa ? Eli siis pitääkö konetta lentää maailman tappiin asti ellei se ala lentää kuten tarkastaja haluaa ?\nJos tarkoitat tarkastajalla rakennustyön valvojaa, saattaa tämä olla mekaanikko tai insinööri, jolla ei ole mitään kokemusta lentämisestä, jolloin hänellä ei ole kompetenssia ryhtyä arvioimaan koneen lento-ominaisuuksia.\nJos taas tarkastajalla tarkoitat katsastajaa, katsastaja käy toteamassa, että koelentojen tuloksena saadut mittaustulokset ja lento-ominaisuuksien arvioinnit ovat järkeviä ja puettu ymmärrettävään muotoon lentokäsikirjassa suoritusarvoina ja käyttörajoituksiana. Koelennoilla testataan myös koneen järjestelmien luotettavuutta sekä laatitaan kokemusten perusteella sille sopivat huolto-ohjeet.\nIlmailumääräys AIR M5-2 (HARRASTERAKENTEISTEN ILMA-ALUSTEN RAKENTAMINEN) sanoo seuraavaa koelennoista:\nKoelentojen suoritus edellyttää lupaa ilmailuun, josta\nselviää koelentoja koskevat mahdolliset rajoitukset.\nJotta ilma-alukselle voitaisiin myöntää rajoitettu\nlentokelpoisuustodistus on koelento-ohjelma oltava\nlennetty ja ilma-aluksen kokonaislentoajan on oltava\n- 25 lentotuntia ilma-aluksille, joissa ei ole moottoria\ntai joissa moottori-potkuriyhdistelmä on tyyppihyväksytty\n- 45 lentotuntia muilla ilma-aluksilla.\nIlma-alustyypillä on oltava SIL ry:n laatima tyyppikohtainen\ntai muuten Ilmailulaitoksen hyväksymä\nkoelento-ohjelma. Koelentoja saavat lentää vain\nilma-aluksen omistajan määräämä ilma-aluksen\npäällikkö ja vain koelentoihin tarvittava henkilöstö.\nKoelentotoimintaan osallistuminen edellyttää, että\nkyseisillä henkilöillä on voimassaoleva asianomaisen\nilma-alusluokan lupakirja tarvittavine kelpuutuksineen\nsekä koelentotehtävään riittäväksi katsottava\nKoelennoilla on osoitettava, että ilma-aluksella ei\nole vaarallisia lento-ominaisuuksia tai puutteita\nsuunnittelussa, ja että ilmailumääräyksen AIR M5-1\nkohdassa 4.1. mainitut vaatimukset on täytetty.\nIlma-alus on oltava hallittavissa normaalilla nopeusalueella\nsekä kaikilla käytettäväksi suunnitelluilla\nmassakeskiön asemilla, kaikissa suunnitelluissa ohjausliikkeissä.\nKoelentotuloksista on pidettävä kirjaa siten, että niiden\nperusteella voidaan osoittaa koelentovaatimukset\ntäytetyiksi ja laatia riittävät perustiedot ja rajoitukset\nlento-ohjekirjaa varten. Mikäli koelennot\nosoittavat, että suunniteltuja toimintarajoituksia tai\nmuita suunnitteluperusteita on muutettava, on saatujen\nkoelentotulosten perusteella määriteltävä uudet\nrajoitukset. Koelentokertomus on yhteenveto tehdyistä\nkoelennoista tai asianmukaisesti täytetty koelento-\nohjelma. Koelentokertomuksen on oltava koelentäjien\nallekirjoittama ja rakennustyön valvojan\nhyväksymä. Valvojan hyväksyminen koskee koneen\nrakennetta ja mahdollisia muutostöitä. Koelentokertomus\non esitettävä ilma-aluksen katsastajalle rajoitetun\nlentokelpoisuustodistuksen saamista varten.\nKirjoitettu Kesäkuu 4, 2010\nOnko siis nyt tässä PIK-15:ssa joku tyyppihyväksymätön moottori -potkuriyhdistelmä ?\nRiittääkö 45 tuntia myös täysin ennen näkemättömän koneen koelennoiksi ?\nEn muistanut kysyä ensilennon suorittajalta, kun tämä soitti ja kertoi asiasta. Todennäköisesti kyllä. Moottori taitaa olla Lycoming O-320, mutta potkuri todennäköisesti tyyppihyväksymätön.\nNo niin tuossa määräyksessä sanotaan.\n45 tunnilla saa rajoitetun lentokelpoisuustodistuksen, joka on voimassa ainoastaan ko. koneyksilölle, Suomen alueella. Jos aiot rakentaa sarjan koneita, ja myydä ne, niin se on tyyppihyväksytettävä, ja vaaditut testit on aivan eri luokkaa.\nJokos se OH-YHP on lentänyt Kajaanissa?\nIsmo Kemppainen 0\nSunnuntain Kainuun Sanomissa oli juttu kyseisestä lentokoneesta (OH-YHP). Alla vapaamuotoinen lainaus:\n"Kone on jo koekäytetty. Sillä on myös rullattu maassa. Punnitus osoitti, että Hinu on "vaaterissaan". Se nousee siivilleen, kun koelentäjä sitä käskyttää."\nLehtijutun mukaan koelennot olisi tarkoitus aloittaa heinäkuun alussa. Olisipa hienoa olla todistamassa ensilentoa kun tietäisi ajankohdan. Ei tällaisia tapahtumia kuitenkaan kovin usein ole tarjolla.\nTämänpäiväisessä Aamulehdessä oli myös juttua.\nILMAILUUN on tulossa kattava artikkeli tästä PIK-projektista. 15 vuotta kovaa työtä takana.\nSepä lehti pitää sitten haalia itselle. Kauppalehdessä myös pieni juttu:


Kulkemattomia polkuja: Joulupostia\nTerveisiä sairastuvalta... ja joulukorttipajalta! Täällä on noustu sohvan pohjalta ja virtaa alkaa olla pienimuotoisiin kotipuuhiin. Pari tuntia kevyttä puuhastelua tosin riittää, sitten on taas huilattava. Eilen sain tehtyä loppuun sunnuntaina aloittamani joulukorttiaskartelut. Ihan simppeleillä korteilla mennään tänä vuonna, mutta sellaisestahan minä tykkäänkin. Harmaita ja mustia taittokortteja valkoisella viirinauhalla ja mustia peruskortteja lumihiutaleilla. Pienet joulurunot jokaisessa. Useina vuosina olen mennyt sieltä mistä aita on matalin ja olen ostanut kaupasta valmiit kortit. Omatekoisissa korteissa vaan on paljon enemmän tunnetta, siksi otin itseäni niskasta kiinni tänä vuonna ja näpertelin kortit itse (vaikka valmiitkin oli jo ostettu lokakuussa...).\nAikoinaan lähetin kortteja paljon, mutta viime vuosina periaatteeni on ollut, että lähetän kortit ainoastaan perheelleni ja kauempana asuville kavereilleni, joita en tapaa usein. Kaverit joita tapaan pitkin vuotta, saavat tylsästi (?) vain yhteisen hyvänjouluntoivotuksen Facebookissa. Eli te kaukaiset kaverini siellä ruudun takana, nyt sitten tiedätte millainen kortti sinne postilootaan kolahtaa. :)\nMuistatko sinä ystäviäsi ja sukulaisiasi joulukorteilla? Teetkö itse vai ostatko valmiit? Muistathan, että huomenna on viimeinen postituspäivä 0,65e-hintaisille joulukorteille!\nNyt asetun sohvalle lepoon, taitaa olla taas leffan aika.\nTunnelmallista torstaita ihanat lukijani!!\nPs. Ja Irmastiina on edelleen hukassa...\nSaga 12. joulukuuta 2013 klo 18.41\nHurjan kauniita kortteja, noissa on ollut aika näpertely. Kortit on täälläkin vielä teko-asteella tai kehitystä vaille valmiit, mutta eipä ehdi tuohon halvempaan settiin. Tervehtymistä sinulle, meilläkin poika nostatti äsken kuumeen.\nEeviregina 12. joulukuuta 2013 klo 19.09\nKyllä täälläkin oli korttipaja pystyssä. Teen melkein aina ite kortit, jos käytän valmiita niin ne ovat Minna Immosta, Maarit Ailiota tai Martta Wendeliniä ja Rudolf Koivua. Tykkään tehdä kierrätystä ja mahdollisimman nopeaa ja simppeliä. Mukavaa viikonloppua sinulle!\nIrmastiina Ruusukummusta 12. joulukuuta 2013 klo 19.27\nNo nyt Irmastiina löytyi....:) Miten voinkin olla ohittaa tuon huomaamatta...kiitos paljon!!!\nMaija 12. joulukuuta 2013 klo 20.55\nKyllä tulee kortteja lähetettyä, useimmiten itsetehtyjä. Tänä vuonna lähettelin ihan kaupan valmiita kortteja, ja vähän jäi jälkeenpäin harmittamaan, että olisi voinut vähän enemmänkin vaivaa nähdä. Sun kortit on tosi kivoja! Ensi vuonna minäkin lupaan panostaa kortteiluun, on se niin kivaa. Tein työpaikan joulumuistamiskortit tänä vuonna (sain tehdä ihan työaikana) ja se oli niin kivaa että ensi jouluna teen omatkin itse! (Tai ehkä teen ne jo tammikuussa ;).)\nKorukopan Eija 12. joulukuuta 2013 klo 21.19\nSuloisia kortteja! Mukavaa, että alat toipumaan :)\n-HEINI- 12. joulukuuta 2013 klo 23.10\nKauniita kortteja! Täälläkin omatekemillä korteilla on menty vuodesta toiseen :) on niitä vaan niin kiva näperrellä ettei valmiita viitti ostaa ;)\nHeli 15. joulukuuta 2013 klo 11.29\nIhania kortteja olet tehnyt! <3 Me otettiin lapsista yhteiskuva, tonttuasuissa, ja kortit tilasin netistä. Ne saapuu (toivottavasti) alkuviikosta postissa ja täytyykin heti laittaa eteenpäin. Viime tinkaan jäi tänäkin vuonna :S


Paiste 14" Signature Dark Energy MK1 – Thomann Suomi\nErittäin monipuolinen :)\nKoska hinta minulla opiskelijana todella paljon myöhässä (ja säästäminen: D), kunnes Olen nämä hi-hat osti lopulta.\nVietin koko päivän kaupassa ja kokeillut erilaisia ??malleja. Tällöin on aina iski minulle, että kaikki hi-hatut aina (esim suljettu hänen jalka tai voimakas tai puoliavoin tai OR) erityisellä tapa pelata kuulosti melko hyvä. Tästä kaikki piti tehdä kompromisseja toistensa alueille.\nOhuempi, jazz hi-hatut kuulosti suljettu enimmäkseen miellyttävä, mutta jalka-chick ääni oli hieman löyhä. ja avaa se kuulosti minusta sitten liian tumma.\nTiiviimpi Rockige hi-hatut kuulosti raollaan yleensä melko hyvä ja voimakas. että jalka-Chick oli erittäin terävä ja ärsyttävää. suljetaan sitten oli yleensä vain heikko isketään ulos.\nOttaa jäi löydetty pimeä energia Hi-Hat erittäin hyvin tallenteet Thomannin Paiste ja verkkosivujen, luin niitä joskus suuria poimia leiristä ...\nJa se on ehdottomasti hienoa Dark Energy silmissäni hi-hat, voisin löytää millään muulla tavalla.\n- Se kuulostaa aina hyvältä. Ei ole väliä mitä sinä tekisit ;-)\nJalka poikasen on selvä, ei liian pehmeä, ei liian ärsyttävää, vain sopii.\nSuljettuna se ei kuulosta liian kapea, mutta se on "hoppu" miellyttävä.\nHieman auki johtaa täyden, johdonmukaisen tonaalista melu matto.\nJa lisäksi se on avoin oikein vahva ja jämäkkä.\nHän on todella hyvä käyttää lähes kaikki tyylit.\nHyvin huomaamaton ja hiljainen pop heavy thrash metal - kaikki käy!\nRaskasmetallien groove - kulkee se voisi todellakin olla vähän paksumpi, jotta se kuulostaa jotain hallitumpaa. Mutta hei - se valittavat korkeimmalla tasolla ;-)\nHinta on todellakin todella katkera, mutta haluaisin ostaa minulle heti, koska olen vain tosi tyytyväinen :)\nMahtava pari ruokia valmistava korkeimmalla tasolla, ja uskomaton ääni.\nTällä pari ruokia voi pelata erilaisia ??tyylejä ehdottomasti taattava valtava ääni.\nHänen kätensä valmiiksi, se antaa meille mahdollisuuden löytää lukemattomia sävyjä ja kuvioita, ja kestävyys, joka antaa metalliseos materiaalien välinen, jotka muodostavat nämä hi-hat tukevat vaatimuksia lähes mitään rumpali.\nÄäni on lämmin ja tumma, hyvin hallittu ja määritelty. ihanteellinen tyylejä, kuten jazz, blues, funk, vaikka parin on varustettu uskomattoman booli, ja voimakas ääni, kun se on tarpeen, niin ovat ruokia, jotka voidaan käyttää myös tehokkaampia tyylejä, kuten rockia tai kova -Rock.\nTarkkuus ja kiva ääni, joka tarjoaa tämän pari hi-hat, astiat tekee niistä ihanteellisia käytettäviksi äänitysstudioista.\nLyhyesti sanottuna puhumme pari hi-hat korkeimmalla tasolla. ehkä paras markkinoilla.\n757 € Säästösi:\n146 € (19,29 %)\nOVH: 757 €\nthomann.de sivuilla 17972\n[LEFT][URL="https://www.thomann.de/fi/paiste_14_line_dark_energy_hihat_i.htm"]Paiste 14" Signature Dark Energy MK1 [/URL][/LEFT][B][/B][LEFT][URL="https://www.thomann.de/fi/paiste_14_line_dark_energy_hihat_i.htm"][IMG]https://thumbs.static-thomann.de/thumb/bdbmagic/pics/prod/169460.jpg[/IMG][/URL][/LEFT]


Psykologisen joustavuuden yhteys hoitotulokseen hoidettaessa masennusta kognitiivisella käyttäytymisterapialla ja hyväksymis- ja omistautumisterapialla\nHAAPALA, ANNA-MARIA (2008)\nTämän tutkimuksen päätarkoitus oli tutkia psykologisen joustavuuden yhteyttä hoitotulokseen masennusta hoidettaessa. Tätä tarkoitusta varten haluttiin tutkia, saavutetaanko ryhmässä, jossa käsitellään kaikkia psykologisen joustavuuden osa-alueita (KKT + ACT -ryhmä) parempia tuloksia masennuksen hoidossa kuin ryhmässä, jossa psykologisen joustavuuden osa-alueista käsitellään vain arvoja (KKT + arvot -ryhmä), lisääntyykö psykologinen joustavuus enemmän KKT + ACT -ryhmässä kuin KKT + arvot -ryhmässä ja onko psykologisen joustavuuden muutos hoidon aikana ylipäätään positiivisesti yhteydessä hoitotulokseen, hoitoryhmästä riippumatta. Samalla tutkimuksessa haluttiin saada tietoa loppuvaiheen psykologian opiskelijoiden kyvystä hoitaa masentuneita asiakkaita lyhyen menetelmäopetuksen jälkeen. Lisäksi selvitettiin kuunteluotoksen avulla sitä, onko hoitoryhmien välillä eroja esimerkiksi terapiaistunnoissa tehtyjen harjoitusten määrässä, ja onko harjoitusten määrän tai niihin käytetyn ajan ja hoitotuloksen välillä yhteyttä?\nTutkimukseen osallistui 25 asiakasta. Asiakkaat jaettiin satunnaisesti kahteen hoitoryhmään, KKT:a ja arvokeskustelua tai KKT + ACT -hoitoa saavaan ryhmään. Jokaisella terapeutilla oli kaksi asiakasta, yksi kummastakin ryhmästä. Asiakasryhmät eivät eronneet toisistaan tilastollisesti merkitsevästi ennen terapian alkua. Tutkimuksessa asiakkaiden masentuneisuutta arvioitiin sekä ennen hoitoa että hoidon jälkeen DSM-IV -kriteerien mukaisen, vakavan masennusjakson kriteerejä selvittäneen diagnostisen haastattelun avulla. Lisäksi asiakkaiden masentuneisuutta ja muita oireita kartoitettiin ennen terapioiden alkua ja hoidon jälkeen seuraavien itsearviointimittarien avulla: BDI-depressiomittari, SCL-90-oirekyselykaavake, AAQ-8 – psykologista joustavuutta arvioiva mittari, sosiaalista toimintakykyä kartoittava JES-lomake, itseluottamusta, mielialaa ja tyytyväisyyttä elämään mittaavat 0–100 asteikot sekä RAND-36 -terveyttä ja hyvinvointia kartoittava lomake.\nTutkimuksen tulokset osoittivat, että psykologisen joustavuuden lisääntyminen hoidon aikana on positiivisesti yhteydessä hoitotulokseen masennusta hoidettaessa. Hoitoryhmien välillä ei havaittu selkeää eroa hoidon tuloksellisuudessa, vaan kumpikin hoito lievitti yhtä tehokkaasti asiakkaiden masennusta ja muita psyykkisiä oireita. Vaikkakin oletuksen vastaisia, tulokset vaikuttavat ymmärrettäviltä, sillä psykologinen joustavuus ei lisääntynyt enempää ryhmässä, jossa käsiteltiin kaikkia psykologisen joustavuuden osa-alueita (KKT + ACT -ryhmä), emmekä täten onnistuneet varioimaan tutkittavaa muuttujaa riittävästi. Tulokset tosin viittasivat siihen, että psykologinen joustavuus lisääntyi nopeammin KKT + ACT -ryhmässä. Tutkimuksen tulokset osoittivat myös, että loppuvaiheen psykologian opiskelijat kykenevät hoitamaan tuloksellisesti masennuksesta kärsiviä asiakkaita lyhyen menetelmäopetuksen jälkeen. Lisäksi kuunteluotosta koskevat tulokset osoittivat, että KKT + ACT -ryhmässä tehtiin KKT + arvot -ryhmää enemmän harjoituksia terapiaistuntojen aikana, ja viitteitä saatiin myös siitä, että terapiassa tehdyt harjoitukset olivat yhteydessä laajempaan hyvinvoinnin lisääntymiseen hoidon aikana.\nTutkimuksen keskeisenä johtopäätöksenä voidaan todeta, että psykologinen joustavuus on positiivisesti yhteydessä hoitotulokseen masentuneita henkilöitä hoidettaessa. Tutkimuksen tulokset osoittivat myös, että psykologian opiskelijat kykenevät hoitamaan tuloksellisesti jopa vaikeasta masennuksesta kärsiviä asiakkaita.\nAvainsanat: kognitiivinen käyttäytymisterapia, hyväksymis- ja omistautumisterapia, masennus, psykologinen joustavuus, muutosprosessit


Miksi opioideja määrätään ja käytetään niin suuria määriä kaikista haitoista huolimatta? Tv-ohjelmassa etsitään vastausta - Terveys - Ilta-Sanomat\nToimittaja Michael Mosley (vas.) selvittää Britannian opioidiongelmaa Prisma-dokumentissa.Kuva: Dan Murdoch BBC / Yle Kuvapalvelu\nSärkylääkkeen ei pitäisi johtaa huumeriippuvuuteen, mutta valitettavasti tämä tie on maailmalla yhä yleisempi. Uutiset Yhdysvaltojen syvästä opioidikriisistä ja sen aiheuttamasta kuolleisuudesta ovat olleet arkea jo pitkään.\nMyös Suomessa opioidien ongelmakäyttäjien määrän arvioidaan kaksinkertaistuneen viidessä vuodessa. Käyttäjiä uutisoitiin viime vuonna olevan jo lähes 30 000. Nuorten ja naisten ongelmakäyttö on lisääntynyt erityisesti.\nPrisma: koukussa kipulääkkeisiin kertoo tilanteesta Britanniassa. Englannissa ja Walesissa on yhteensä 5,6 miljoonaa aikuista, joille on kirjoitettu opioidireseptejä, ja tilanteen pelätään riistäytyvän vielä käsistä.\nTiesitkö, että syömäsi särkylääkkeet ovat samantapaisia kuin heroiini?\n– Tiesitkö, että syömäsi särkylääkkeet ovat samantapaisia kuin heroiini? kysyy toimittaja Michael Mosley kadulla kulkijoilta Hastingsissa, jossa joka seitsemännellä asukkaalla on tämä resepti.\nOsa järkyttyy, osa ei.\nOsa opioideista on oopiumunikon maltiaisnesteen yhdisteistä valmistettua, osa täysin synteettisiä laboratoriovalmisteita. Oopiumunikon antimista on opittu valmistamaan niin oopiumia ja heroiinia kuin morfiinia ja kodeiinia sekä muita lääkkeitä. Reseptillä tarjotut opioidit voivat olla heroiiniakin vahvempia.\nOpioidit tuovat reseptilääkkeinä usein avun koviin, kroonisiinkin kipuihin. Sivuvaikutukset voivat kuitenkin olla vakavia, ja osa käyttäjistä koukuttuu pahasti. Yhdysvalloissa opioidiaddiktion katsotaan tappaneen yli 200 000 ihmistä.\nKolme neljästä heroiiniaddiktista käytti reseptiopioideja ennen heroiiniin siirtymistään. Dokumentissa haastateltu lääkäri uskoo, että hengenvaarallisten yliannostusten määrä tulee nousemaan lähivuosina myös Britanniassa.\nPrisma-dokumenteissa usein nähtävä Mosley haastattelee brittiohjelmassa useita reseptiopioidien käyttäjiä. Selkäkipujen kanssa kamppaileva Karen kertoi lääkkeiden muuttaneen hänet zombieksi.\n– Tunsin olevani huumeaddikti, hän sanoo.\nMorfiinia kipuihinsa syövä Brenda taas ei ole valmis vaihtamaan niistä pois, vaikka tiedostaakin riskit. Kivut kun ovat niistä huolimatta valtavat.\nOn yllättävää, että Britanniassa opioidijohdannaisia lääkkeitä saa apteekista myös reseptittä.\nAlun perin reseptinä opioideja käyttänyt Vicky väittää syöneensä pahimmillaan 50–70 käsikauppapilleriä päivässä, mikä johti yliannostukseen ja katkaisuhoitoon.\nKiinnostavaa on, että dokumentin mukaan suuri joukko opioideja käyttävistä kroonisista kivuista kärsivistä ei saa niistä helpotusta, mutta silti he jatkavat lääkkeiden ottamista. Annoskokoa täytyy kasvattaa, kun sietokyky nousee, ja samalla riippuvuus syvenee.\nTärkeä kysymys on, miksi opioideja määrätään maailmalla niin suuria määriä kaikista haitoista huolimatta.\nLääkeyhtiöiden rooli jää dokumentissa kevyelle käsittelylle.\nPrisma: Koukussa kipulääkkeisiin, keskiviikkona 3.3. TV1 klo 19.00


1.6.2018 - Humu-klubi #49 – Faarao Pirttikangas & Kuhmalahden nubialaiset, Pekko Käppi & K.H.H.L\nHumu-klubi tervehtii kesäkuuta kahden vaihtoehtomusiikin jättiläisen johdolla. Paikalle saapuu kaatopaikan kruunaamaton kuningas Faarao Pirttikangas yhdessä maanmainion Kuhmalahden nubialaiset -orkesterinsa kanssa sekä jouhikkoshamaani Pekko Käpin luotsaama Pekko Käppi & K.H.H.L. Pannuhuoneen terassilla perjantaina 1. kesäkuuta järjestettävän illan levymusiikista vastaa The Country Darkin laulajana parhaiten tunnettu DJ Jug Heister.\nPe 1.6. Pannuhuone (Huomio terassiaikataulut)\nKlo 20 Pekko Käppi & K.H.H.L\nKlo 21 Faarao Pirttikangas & Kuhmalahden nubialaiset\nklo 22-1.30 DJ Jug Heister.\nLiput 7€ - Ennakkoliput Pannuhuoneen verkkokaupasta\nTamperelaistuneen kalakukkomaan mestaripelimanni Faarao Pirttikankaan musiikki on keitos bluesia, rockia ja kansanmusiikkia eikä mausteita ole epäröity kaivella maailman kaukaisimmiltakaan tunkioilta. Pannuhuoneen tanssilattiaa naarmuttamaan Pirttikangas saapuu muun muassa puhaltimista ja Stroh-viulusta koostuva seitsenhenkisen Kuhmalahden nubialaiset -orkesterinsa kanssa. Yhtye valittiin tammikuun Finnish Blues Awardsessa vuoden 2017 parhaaksi yhtyeeksi.\nPekko Käppi tunnetaan jouhikon, tuon vuosisatoja vanhan ja kerran jo miltei unohdetun savo-karjalaisen perinnesoittimen suvereenina taiturina. Niin kotimaisten kuin kansainvälisten kriitikoiden ja palkintoraatien ylistämä ja yleisön rakastama Pekko Käppi & K.H.H.L ymmärtää alkupera¨isen ugrimeiningin yhteyden bluesin juuriin. Myös ovelasti shamanistisen transsin sisään kudottu rock-viritys istuu yhtyeen loitsuamiseen luontevasti. Yhtye sai Etnogaalassa vuoden 2017 Kansanmusiikkitekijä -palkinnon.


Sukelluskoulu Aalto koronaohjeistus | Sukelluskoulu Aalto\nToteutamme toimintaamme ajankohtaisten säännösten mukaisesti. Pienryhmätoiminnassa pystymme pitämään huolta, ettei yksittäisessä harrastustilassa ole läsnä kymmentä ihmistä enempää (mukaanlukien kouluttajat ja avustajat) - tämä toteutuu meillä käytännössä aina ilman erillisjärjestelyitä. Huomioitavaa on turvavälit: pidämme min. 2m turvavälin toisiimme, käytämme maskia ja kiinnitämme tehostetusti huomioita käsihygieniaan ja muuhun puhtaanapitoon sekä mm varusteiden desinfiointiin.\n1. Suihkuun ennen ja jälkeen allasharjoittelun\n1) Toimitiloissamme eli myymälässä, varastossa, tavaran vastaanotossa ja lähettämössä noudatetaan erityisen hyvää käsihygieniaa. Myymälämme sisääntulossa löytyy käsien desinfiointipisteitä ja sisääntulon yhteydessä wc-tiloissa on käsienpesumahdollisuus.\n3) Noudatamme edelleen vähintään suositeltua kahden metrin turvaväliä henkilökunnan kesken, myös teitä palvellessamme. Käytämme suojaimia, joko maskia tai visiiriä. Toivomme, että kun tulet käymään käytät itsekin jompaa kumpaa mahdollisuuksien mukaan.\n4) Kaikki tarvittavat kokoukset sun muut tapaamiset pidetään etäpalavereina.\n5) Seuraamme aktiivisesti tilannetta ja toimimme tilanteen vaatimalla / -ohjeistetulla tavalla [tsekkaa tästä hallituksen ajantasainen tiedottamien Valtioneuvoston Kanslian nettisivuilta]\n6) Kipeänä ei todellakaan tulla töihin niiskuttamaan, oli sitten kyseessä mikä tahansa lenssu tai muu pöpö. Kynnys jättäytyä kotiin on tehty mahdollisimman matalaksi. Älkää tekään tulko kipeänä / flunssaoireisena kaupalle, vaan surffatkaa valikoimaamme turvallisesti kotisohvaltanne <3


Datahubin käyttöönottopäivä siirtyy vuoteen 2022 - Fingrid  ;\nAjankohtaista, Sähkömarkkinat, Lehdistötiedotteet, Datahub\nSähkökaupan keskitetyn tiedonvaihdon palvelun datahubin käyttöönottoa siirretään alkuvuoteen 2022. Alkuperäinen tavoiteaikataulu käyttöönotolle oli huhtikuu 2021. Käyttöönoton siirto on tullut ajankohtaiseksi sen jälkeen, kun ilmeni, ettei osa vähittäismyyjistä ja jakeluverkonhaltijoista pysty saavuttamaan datahubin nykyistä käyttöönottoaikataulua. Datahub vaatii kaikkien markkinatoimijoiden yhtäaikaista käyttöönottoa. Käyttöönottoasetus valmistellaan Fingrid Datahub Oy:n, työ- ja elinkeinoministeriön ja Energiaviraston yhteistyönä. Datahubin käyttöönottopäivämäärä vahvistetaan valtioneuvoston asetuksella lähiviikkoina.\n─ Työ- ja elinkeinoministeriön valmisteleman asetuksen perusteella Fingrid Datahub Oy asettaa Datahubin käyttöönotolle konkreettisia, mitattavia välitavoitteita, joiden saavuttamisesta se raportoi säännöllisesti Energiavirastolle. Valvomme tämän perusteella välitavoitteiden saavuttamista ja tulemme nopealla aikataululla puuttumaan, mikäli sähkön jakeluverkonhaltija tai vähittäismyyjä ei pysy uudessa Datahubin käyttöönottoaikataulussa.Energiavirasto voi esimerkiksi määrätä ryhtymään tarvittaviin toimenpiteisiin ja asettaa tämän tehosteeksi uhkasakon. Laiminlyönnin johdosta Energiavirasto voi lisäksi esittää seuraamusmaksun määräämistä. Korostamme, että jakeluverkonhaltijat ja vähittäismyyjät ovat omien hankkeidensa osalta kokonaisvastuussa ja vastaavat siis myös sopimuskumppaneidensa toiminnasta. Odotamme kaikkien toimijoiden ottavan viimeistään nyt Datahubiin valmistautumisen vakavissaan ja varmistamaan aikataulussa pysymisen omalta osaltaan, sanoo Energiaviraston ylijohtaja Simo Nurmi.


Tänään lehdessä kerrottiin aivan järkyttävästä tragediasta Helsingissä. Mies surmasi vaimonsa ja asunnosta löydettiin ruumiiden lisäksi 3-vuotias (onneksi kunnossa oleva) poika. Iltalehden onkimien tietojen mukaan mies oli taloudellisesti täysin kusessa- viimeisin velkomustuomio oli surmapäivältä. Minä en tietenkään tiedä, mikä on surman taustalla ollut, mutta sen tiedän, että taloudelliset vaikeudet ajavat ihmiset totaalisen epätoivoisiin tekoihin.\n"Itseppä on elänyt varojensa yli". Jep. Niin on. Näinhän se usein on. On eletty yli varojen- otettu luottoa luoton päälle (Poisluen nyt rahapeliriippuvuuden tästä kuviosta). Eikä aina ole edes kyse työttömyydestä tai kissan lonkkaleikkauksesta tai jostain muusta epäonnisesta tapahtumasta. Hyväksytään nyt, että joskus ihmiset elävät yli varojensa. Eivät ymmärrä. Ovat erehtyväisiä. Näitä ihmisiä on tässä maassa paljon.\nOllaan nyt siis tilanteessa, jossa luottoja on otettu luottojen päälle ja taloudellinen vanne alkaa olemaan niin kireällä, että happi loppuu. Miten tässä vaiheessa saa apua? Ei mitenkään. Kuntien velkaneuvonnat pursuavat yli äyräiden. Luottotiedot ovat menneet- mikä sinänsä ei haittaa, parempi niin- ei enää yhtään lainaa, mutta samalla myös mahdollisuus vakuutuksiin, puhelinliittymään jne.poistuu. Olet 2.luokan kansalainen.\nVelat, joissa on totaalisen sairas ja laillisesti laiton korko ja perintäkulut, ovat kasvaneet 50% siirtyessään ulosottoon. Siellä jokaisesta lyhennyksestäsi osa menee hemmetilliseen korkoon, osa ulosottomaksuun ja pienin pieni osa itse velan maksuun. Olet tuomittu.\nNyt voimme palata taas siihen "itseppä ongelmasi aiheutit"- osioon. Niinpä. Se on kyllä totta. Itseppä aiheutit. Mutta tämä meidän kaikkien oma koti- meidän oma yhteiskuntamme- ei missään nimessä auta yhtäkään velkaantunutta ihmistä. Pikemminkin lait on luotu suojelemaan niitä yrityksiä, jotka perintätoimillaan ajavat ihmiset totaaliseen tuhoon ja jopa hirvittävän epätoivoisiin tekoihin.\nTaloudellinen epäonnistuminen on totaalinen häpeä yhteiskunnassamme. Luottotiedottomuus merkitsee sitä, ettei sinuun voi luottaa. Ihminen saattaa menettää luottotietonsa vuosikausiksi- olla tuomittu epäluotettavaksi vuosikausiksi. Tapostakin saa vähemmän.\nJos puhuisimme ääneen asioista, taloudellisista ongelmista, niin monen kohtalo voisi olla toinen. Rahattomuus, luottotiedottomuus, velkavankeus ja ulosotto ovat järkyttävän ahdistavia ja hirvittäviä asioita. Mutta niistä selviää. Tai vaikkei selviäisikään, niin niiden kanssa oppii elämään. Tärkeintä on muistaa, että elämässä on niin paljon muutakin. Elämä itsessään.\nKun aloin kirjoittamaan tätä blogia, niin tarkoitukseni oli auttaa sekä itseäni, että muita. Peliongelman ja taloudellisten ongelmien kanssa kärsiviä. Kuten jo aiemmin kirjoitin, en tiedä oliko perhesurman taustalla taloudellinen ahdinko, mutta jos oli, niin olen oikealla suunnalla. Jos edes yksi ihminen saa kirjoituksistani lohtua elämään, niin se on jo paljon. Jos edes yksi ihminen päättää antaa itselleen armoa ja jatkaa elämää, niin se on jo enemmän kuin toivon.\nRaha saattaa pyörittää maailmaa ja materiaa, mutta jos perheelläsi on ruokaa ja katto pään päällä, voit unohtaa sen pyörimisen ja keskittyä siihen mikä on tärkeää. Läheisiin.\nVanha ystäväni Veikkaus muisti taas postitse perhettäni- tällä kertaa toki miestäni, Veikkauksen tms. asiakaslehdellä: Raymondilla.\nKuten aina, tuohon kaksinaismoralistiseen raamattuun oli ängetty tarina peliriippuvuudesta ja siitä öö.. selviytymisestä? Lauseessa on kysymysmerkki, koska en ole aikoihin lukenut noin äärimmäisen paskaa journalistista tuotosta. Kyseinen juttu on luettavissa linkistä yllä. Pointtina kuitenkin se, että peliriippuvainen alkoholisti selätti ongelmat ja pelaa nyt vain pokeria kasinolla, jota jutussa kutsuu olohuoneekseen ja juo viinaa käyttämällä "villiä korttia".\nJos tietoisuus riippuvuuksista on tällä tasolla, että ihan painetussa aviisissa annetaan riippuvaisen kertoa selviytymistarinanaan kertomusta, jossa lopputulema on edelleenkin pelaaminen.... olen sanaton.\nOnneksi jutun lopussa oli Peluurin numero. Voi sitten soitella sinne jos on sillee vähän niinku ongelmia sen pelaamisen kanssa.\nklo kesäkuuta 21, 2017 3 kommenttia:\nIhmisen mieli on yksi kiehtovimmista ja toisaalta pelottavimmista asioista, jonka tiedän. Minun mieleni on tehnyt kepposensa minulle, pettänyt minut hankkimalla itselleen riippuvuuden ja pilaamalla elämäni. Toisaalta mieleni on aivan huikean rohkea ja kannustava- mieleni on saanut minut eheytymään ja parantumaan ja oppimaan uusia tapoja. Joskus mieleni on paskamainen ja aiheuttaa minulle pahaa oloa- kertomalla miten huono olen ja miten olen pilannut kaiken. Omituisin asia mitä mieleni on tehnyt, on unohtaminen. Mieleni on osittain unohtanut viimeisen kymmenen vuoden tapahtumat.\nRiippuvaisena mieleni oli viholliseni. Enhän saanut sitä kuriin. Järkeni ja moraalini sanoi toista ja mieleni teki ja tahtoi toista. Me emme tulleet toimeen. Kun tein sovinnon mieleni kanssa ja lupasin tutustua häneen kunnolla, pääsimme yhteistyön alkuun. Annoin mieleni purkautua kun minua suretti tai jokin ilahdutti minua. Päästin mieleni; mielipiteeni valloilleen, kun koin ettei minua kohdeltu oikein tai reilusti. Ja kun oikein aloin asiaa miettimän, tajusin ettei mieleni ollut toteuttanut itseään moniin vuosiin. En ollut antanut sen oikeasti surra tai iloita tai tuntea tai vihata. Kaikki oli ollut vain pintapuolista. Siksi mieleni päätti temppuilla. Hakea huomiota kuin pieni lapsi.\nOlen pohtinut paljon viime vuosia ja tajunnut, että minulla on moni asia ja tapahtuma tai elämänvaihe täysin hämärän peitossa. Minä en vain muista. Se asia on hämmentänyt minua, kunnes tajusin, että mieleni yrittää vain auttaa minua. Menneisyydestä ja virheistä pitää oppia ja omaa tuhoisaa käytöstään tarkastella, mutta vanhassa märehtiminen ei tee hyvää kenellekkään. Niinpä mieleni on pyyhinyt minulta muistoja.\nTulemme nykyään jotenkuten toimeen. Edelleenkin koen, että mieleni petti minut, mutta työstämme asiaa. Olen luvannut olla syöttämättä valheita mielelleni ja olen antanut surun, ilon ja pettymyksen tunteillekin luvan näyttäytyä kun siltä tuntuu. Mieleni ei ole luvannut palauttaa vanhoja muistoja, mutta viimeiset 10 kuukautta hän on tallentanut kiintolevylle kristallinkirkkaasti. Kirkkaammin, kuin koskaan aiemmin.\nMitä sitä sitten tekisi, jos voittaisi? Ennenkuin pelaaminen on lipsahtanut sairauden puolelle-suoranaiseksi maniaksi, on tavoitteena varmasti ollut rikastuminen. Varmasti jokainen suomalainen on joskus haaveillut lottovoitosta. Minulle tuo lottovoitosta haaveileminen teoreettisella tasolla (enhän edes pelaa lottoa- minulla on nollatoleranssi kaikkiin rahapeleihin) tuntuu hämmentävältä. Voiko peliriippuvainen, toipuva sellainen, miettiä mitä tekisi lottovoitolla?\nNo. Tilanne nyt on se, että vaikka minä olenkin peliriippuvainen, mieheni ei ole. Ja hän tekee joskus lottoa. Aloin joku päivä miettimään, mikä meidän elämässämme muuttuisi, jos mieheni ja näin ollen perheemme voittaisi lotossa. Mitä lottovoitolla saisi, mitä meillä ei vielä ole?\nVelat maksettaisiin, tietysti. Mies varmasti haluaisi uuden auton ja aivan varmasti ostaisimme unelmiemme kodin- loppuelämämme kodin. Haluaisin myös matkustaa lasten kanssa. Suomessa pohjoiseen ja ulkomailla johonkin lämpöiseen viikoksi. Siinäpä nuo toiveet.\nKun nyt tarkastelen tuota listaa, niin huomaan että nuo kaikki haaveet- hyvinkin arkipäiväiset haaveet, ovat kaikki toteutettavissa. Jonain päivänä asumme varmasti unelmiemme kodissa- se kun ei ole mikään miljoonalukaali. Aivan varmasti vielä jonain päivänä mies saa kaasutella menemään jos ei uudella, niin ainakin uudehkolla autolla. Ja aivan varmasti jonain päivänä pystyn viemään lapseni lomalle. Kaikki haaveemme ovat toteutettavissa normaalilla työnteolla ja odottamalla.\nOn vapauttavaa tajuta, että omat haaveet ovat hyvin tavanomaisia; asioita, joita jokainen voi saavuttaa. Lottovoitosta haaveilu kuuluu kai jollain tavalla meidän suomalaisten identiteettiin, eikä siinä ole sinänsä mitään pahaa. Varsinkin jos haaveilu saa arvostamaan omaa elämäänsä.\nMinulla on perhe ja tunnen itseni ensimmäistä kertaa elämässäni. Edessä on vielä pitkiä kilometrejä kuljettavana, mutta minulla on ihmisiä joiden kanssa kuljen matkani. Ei kukaan varmaankaan lottovoitosta kieltäytyisi- en minäkään, mutta haaveilun tasolla se jää vain pieneksi ohimeneväksi höpsöilyksi. En jää enää tuohon haaveeseen kiinni vaan annan sen mennä menojaan. Palaan arkeeni, joka jo itsessään ihmisineen on elämäni suurin lottovoitto.\nTässä vielä iltakevennyksenä tämän päivän saldoa. Tähän lisäksi kaksi puhelua joihin en vastannut, toinen CasinoEurolta ja toinen Casumolta. Sähköposteja tässä on noin 20% päivän saldosta. Kaikista paikoista olen pelitilin sulkenut, kertoen sairaudestani. Suurimmasta osasta poistanut uutiskirjeet ja asettanut markkinointikiellon. Ja olen tehnyt tämän monta kertaa. Nykyään vain soittelu, perinteiset kirjeet ja tekstiviestit vituttavat, sähköpostit menevät suoraan roskiin. Minua tämä vain vituttaa, jonkun toisen tämä voisi sysätä takaisin pelaamaan. Ja juuri siksi Casinot näitä lähettelevätkin, kielloista huolimatta. Totaalisen moraalitonta.\nTänään on suuri päivä, sillä sain ensimmäisen kommentin! Lukijoita on kävijälaskurin mukaan ollut tuhansia, mutta nyt sain ensimmäisen kommentin ja sen sisällöstä päätellen, kommentti tuli kohtalotoverilta. Mahtavaa!\nOli pakko tulla kirjoittamaan näin lyhyesti, sillä kommentti tuntui todella hyvältä- tälläiset ovat aina pieniä kosketuksia siihen, että_minä_en_ole_ainoa ja että_meitä_on_muitakin.\nMinulla on ollut paljon kirjoituksen aiheita, mutta se ihanan kamala tavallinen arkielämä on ollut nyt kiireistä. Tänään illemmalla aion tulla kuitenkin kirjoittelemaan mm.rutiineista jotka auttavat pelaamattomassa elämässä, sekä häpeästä ja siitä miten selviytyä elämässä eteenpäin halveksuvien katseiden alla.\nKiitos vielä kommentoijalle ja mahtavaa, jos minun ajatuksistani on jotain iloa ja hyötyä!\nEilen oli ihan tavallinen sunnuntai. Kun illalla istuin sohvalla katsoen televisiota, tunsin ikävän, vanhan tutun niskassani. Tuntui oudolta tuntea se pitkästä aikaa ja kesti kauan, että sain aivoilleni viestin perille: ei ole mitään hätää.\nKeskustelin asiasta mieheni kanssa ja kerroin miten vieläkin joskus minut valtaa ahdistava olo sunnuntai-iltaisin. Sellainen olo, kuin alkava viikko pitäisi sisällään jotain pelottavaa. Kiinnijäämisen, pelimaailmassa roikkumisen, rahojen häviämisen. Mitä näitä nyt on. Kestää jonkun aikaa, että ahdistus väistyy, kun kertaan aivoilleni, miten ei ole mitään pelättävää. Ei valheita, ei pelaamista, ei mitään ikävää. Vain arkea. Sitä tavallista.\nKun nyt normaalina minänä koen tuon pienen sunnuntai-illan ahdistuksen kohtalaisen pahana ja häiritsevänä olona, mietin miten helvetissä olen selvinnyt hengissä viime vuodet? Miten ihmeessä jaksoin kantaa sydämessäni sitä kuvottavaa ahdistusta, pelkoa ja petosta?\nEdellisyönä heräsin aivan hiestä märkänä aamuyöllä. Näin pitkästä aikaa unta, jossa pelasin. Unessa huusin itselleni, että älä tee sitä ja jopa uni-minäni halusi olla pelaamatta. Aivan kuin jokin vieras voima olisi työntänyt "meidät" pelaamaan.\nVaikken painajaisista niin perustakaan, on toisaalta positiivista, että pelaaminen- jopa unissa, saa aikaan valtavan inhoreaktion ja pakokauhun. Näinä päivinä saa miettimällä miettiä, että mikä siinä joskus oli kivaa tai hauskaa. Vähän niinkuin se paska eksä taas. "Mitä ihmettä mä näin siinä joskus?"\nAhdistus näyttäytyy nykyään vain pieninä häivähdyksinä. Muistoina entisestä. Ihan niinkuin pelaaminen- toiminnallinen riippuvuus- on opittu tapa. Samoin ahdistus tunteena- sen liittyminen tiettyihin tilanteisiin, esim. sunnuntaihin. Opittu tapa. Nyt yritän oppia nauttimaan sunnuntaista niinkuin se olisi perjantai. Thank god it's Sunday.\nHyvää alkavaa viikkoa- tee tästä viikosta elämäsi uusi alku!\nklo kesäkuuta 05, 2017 3 kommenttia:\nTänään moni koululainen tai opiskelija lopettaa aherruksensa. Edessä on joko kesäloma tai kokonaan uusi alku; vanha tuttu koulumaailma jää taakse ja edessä on aikuistuminen, mahdollisesti jopa uusi kaupunki.\nTänään voi olla myös uusi alku sinulle. Riippuvaiselle jokaikinen päivä voi olla kevätjuhlapäivä. Päivä jolloin saa päästää vanhasta ja aloittaa uuden.\nElämällä on annettavanaan kaikki, kun vaan uskaltaa ottaa kiinni. Olla rohkea, määrätietoinen ja impulsiivinenkin, unohtamatta kuitenkaan kanssaihmisiä ja heidän kunnioittamistaan.\nEmpatia, rohkeus ja elämänjano vie pitkälle ja antaa myös muille.


Attack on Retro on laadukas nostalgiapläjäys | Spin Palace Blogi\nAttack on Retro – kun retrofiilis hyökkää!\nAttack on Retro, Kolikkopeli, Peliarvostelu, Uutuuspeli\nLähde: Triple Edge Studios\nKaipaatko välillä modernin elämän kliinisyyden keskellä neonvalojen hehkua, syntikkapoppia ja 80-luvun futuristisia fantasioita? Tähän nälkään on nyt tulossa täydellinen vastaus – Microgamingin uusi videokolikkopeli Attack on Retro! Tämä upea ja mukaansatempaava retrofuturistinen, kyberpunkista ja scifistä fiiliksensä ammentava komea uutuuspeli pläjähtää Spin Palacen nettikasinolle 3. maaliskuuta 2020, ja kalenteri kannattaa totta tosiaan merkata hyvissä ajoin, että pääset varmasti pelaamaan heti julkaisupäivänä. Kyseessä on nimittäin harvinaisen viihdyttävä pelikokemus, joka voi vedellä suosiossa vertoja Microgamingin Playboy-pupuja sisältävälle kolikkopelille, joka on ollut varsinainen hitti viime aikoina! Tämä uusin tulokas valikoimaan on säihkyvä ja ihastuttava, viiden kiekon ja kolmen rivin klassiseen asetteluun luotu kolikkopeli, jossa on kymmenen voittolinjaa ja vauhtia tarpeeksi kenelle tahansa neonbaanoille hinkuvalle – laita siis chillwave soimaan megabass-stereoihisi, käännä lippiksesi vinoon ja riennä seikkailuun Retro Cityn syövereihin!\nTriple Edge Studiosin pelipajan slottimaakarit ovat pistäneet parastaan: nyt on tarjolla kolikkopeli, jossa on oikeasti vauhtia, riskejä ja mukaansatempaavaa toimintaa! Kaukaiseen tulevaisuuteen, vuoteen 2187 sijoittuva Attack on Retro -kolikkopeli vie pelaajansa futuristisen metropoliksen neonvalojen huminaan ja tyylikkään toiminnan sykkeeseen: Retro City on joutunut robottien hyökkäyksen kohteeksi, ja sankarimme Billy ja Jesse auttavat kaupunkia selviämään yhä uusista hyökkäyksien aalloista. Nauti lasersäteiden surinasta ja reippaasti etenevästä pelistä, jossa cooliakin coolimmat laitteet edesauttavat taistelua robottien armeijaa vastaan; tässä seikkailussa ei tylsää hetkeä tulekaan!\nAttack on Retro ammentaa fiiliksensä ja estetiikkansa suoraa 80-luvun scifi-leffoista ja low tech -meiningistä: peli sijoittuu selkeästi fantasiaan huippuunsa kehittyneestä tulevaisuudesta hieman samalla tavalla kuten Paluu Tulevaisuuteen -leffat sijoittuivat vuoteen 2016 aikanaan. Pakko myöntää, että itseenä tämä toimii kuin häkä, sillä nautin ylipäänsä juuri tällaisesta syntwave-musiikkia tihkuvasta meiningistä kuin hullu puurosta! Kiekoilla pyörii voittosymboleina teemaa sopivasti muun muassa kitarasyntikka, Nintendo Powerglovea muistuttava robottihanska, leijulauta ja messevä ghettoblaster-stereo. Etenkin leijulautaa kannattaa kytätä, sillä se on pelin arvokkain voittosymboli: jos saat viisi leijulautaa kiekoille, Onnetar potkaisee ja lujaa, sillä se oikeuttaa jopa 20-kertaiseen voittokertoimeen. Pelissä seikkailevat kyberpunk-henkiset sankarit Billy ja Jesse ovat myös ihan kuin vauhdikkaasta ja eeppisestä 80- ja 90-luvun vaihteen toimintaleffasta!\nJännitystä ja vauhtia\nKuten jännittävään teemaan sopii, panokset voivat olla korkeallakin, kun robotit hyökkäävät! Attack on Retro on niin sanottu high volatility -kolikkopeli, mikä tarkoittaa, että se tarjoaa hieman tiukempia riskejä kuin keskiverto hedelmäpeli – ja samalla myös mahdollisuutta haalia haaviinsa uskomattomia voittoja. Kyse ei siis ole mistään tunkkaisesta marketin eteisen pikkupelistä, jossa saa vain pennosia silloin tällöin, vaan kokeneemmallekin pelaajalle sopivasta toimintapläjäyksestä, josta saa niin paljon vauhtia ja vaarallisia tilanteita irti, kuin on itse valmis satsaamaan! Panostusväli tässä pelissä on itse asiassa melko maltillinen, 0,10 – 20,00, ja sillä pääsee kyllä hyvin vauhtiin ja saa laserit surisemaan pitemmäksikin pelisessioksi!\nToimintaa ja timanttista menoa kirittävät Attack on Retron varsin muikeat statistiset faktat: pelin RTP eli pelaajapalautusaste on 95,58% ja sen voittoaste o 29,19% - vähemmästäkin pitäisi alkaa kolikkopelien fanin suu kostumaan! Kihelmöivää jännitystä ja reipasta toimintaa kirittävät myös pelin erityinen wilds-järjestelmä (siitä enemmän aivan kohta!) ja ällistyttävät ilmaispyöritykset, jotka takaavat, ettei Attack on Retron parissa joudu kärsimään tylsästä hetkestä!\nVillit wildit, ihanat ilmaispyöritykset!\nWild-symbolit ovat tässäkin kolikkopelissä keskeisessä asemassa; aivan kuten korttipakan jokerikortti, wild-symboli voi korvata minkä tahansa puuttuvan symbolin pelikiekoille osuvasta, voittoon oikeuttavasta yhdistelmästä. Attack on Retrossa näitä wild-symboleja näkee kolmessa eri kokoluokassa: 1x1, 1x2 ja koko pelikiekon kattava 1x3. Pelin sankarit Billy ja Jesse nähdään luonnollisesti wild-symboleina, ja viidellä samaa sankaria esittävällä wildillä saa panoksensa takaisin 100-kertaisena – kyllä, luit ihan oikein! Myös sekoituksella pääsee hyvin vauhtiin: Billyn ja Jessen täyttämällä viiden kiekon kombolla peli ammentaa sinulle muhkean 50x-voittokertoimen.\nWild-symboleihin on panostettu pelin suunnittelussa antaumuksella: pakkaa sekoittavat perinteisen kolikkopelin asetelman pohjalta random wilds ja stacked wilds -toiminnot. Random wilds -toiminto on kirjaimellisesti täysin satunnainen, ja se voi kytkeytyä päälle milloin vain, kuin salama kirkkaalta taivaalta: pelikiekkojen ylle ilmaantuu jopa 15 robottisymbolia, ja samalla alkaa uskomaton lasertulitus, jolla robotit yritetään häätää kaupungin yltä pois. Jos lasersäde osuu robottiin, se muuttuu wild-symboliksi – ei huono homma lainkaan, ottaen huomioon, että kiekoille mahtuu yhteensä 15 wildiä kerrallaan.\nIlmaispyörityksiäkin Attack on Retro tarjoilee kutkuttavan usein – kun pelaaja saa kiekoille 2, 3, tai 4 yhteensä kolme scatter-symbolia, kytkeytyy päälle pelin ilmaispyöritysten minipeli. Valittavissasi onkin kokonaiset kolme erilaista ilmaispyöritysmoodia, joissa kaikissa on erilaiset voittoehdot: voit valita 10 ilmaispyöritystä 1-kertaisella voittokertoimella, 5 ilmaispyöritystä 2-kertaisella voittokertoimella, ja jos oikein pursuat seikkailumieltä ja janoat riskejä, voit valita 2 ilmaispyörityksen pelin 5-kertaisella voittokertoimella! Kun ilmaispyöritykset kytkeytyvät päälle, jo pelissä ollut voittokerroin pysyy samana ja voitot maksetaan ulos sen mukaan. Kaiken tämän lisäksi ilmaispyöritysten aikana pelikiekot 1 ja 5 lukittuvat wildeiksi, jotka voivat olla satunnaisesti kumpi tahansa, 1x3 kokoinen Jesse tai Billy – samaten scatter-symbolit pysyvät menossa mukana, ja 2 tai 3 scatterilla saat saman tien heittämällä 5 tai 10 uutta ilmaispyöritystä lisää! Vauhti ja toiminta ei siis hevillä lopu tästä kiekkopelistä!\nAttack on Retro on oivallinen, mukaansatempaava pläjäys, joka erottuu massasta positiivisesti. Annan aina lisäpisteitä kolikkopeleille, joissa on mietitty pelimaailman ja sen sankareiden tarinaa, ja Billy ja Jessen edesottamukset Retro Cityssä robottiarmeijaa vastaan taistellessa ovat mukavan viihdyttävää vaihtelua kolikkopeligenressä!\n5 toimivaa muotidieettiä Treasure Heroes –pelissä metsästetään aarteita


Perheasunnon perusparannus kerrostalossa käynnistyy: kakkosnelosesta kattoparrut - Lifestyle - MTV.fi\nPerheasunnon perusparannus kerrostalossa käynnistyy: kakkosnelosesta kattoparrut\nLifestyle > Koti Julkaistu 12.09.2008 18:55 (Päivitetty 18.09.2008 11:54)\nJoka kodin asuntomarkkinat aloittaa nyt perheasunnon perusparannuksen.\nKerrostaloasunnossa on neljä huonetta ja keittiö, pinta-alaa 128 neliötä. Asunnon kaikki sisäpinnat pannaan uusiksi Nina Ristojan ajatusten mukaan.\n– Tämähän on keskeisellä paikalla oleva kerrostaloasunto, jonka ikkunoista näkyvät vastakkaisten talojen katot. Siitä tuli heti vaikutelma kattohuoneistosta joka kaipasi ennen kaikkea valoa ja raikkautta. Sen takia valitsin seinäpintoihin paljoin valkoista.\nErityistä asunnossa on myös se, ettei yksikään huone ole täysin suorakaiteen muotoinen vaan jokin seinä on aina viisto. Suurin haaste Ninalle oli kuitenkin se, ettei siellä ollut lainkaan säilytystiloja pientä vaatehuonetta lukuun ottamatta – ja sekin oli purettava pois, jotta saatiin tila saunaa varten. Keittiöstä purettiin väliseinä, jolloin sen yhteyteen syntyi ruokailutila.\n– Halusin jokaiseen huoneeseen jonkin oman jujun, Nina paljastaa\n– Sellaisen jossa rikottaisiin vähän rajoja ja tehtäisiin sellaisia uusia juttuja, joita ei ole vielä ollut missään.\nVärimaailma on maanläheinen\nKatoissa ja seinissä on pääasiassa valkoista, samoin kiintokalusteissa. Lattiaan saadaan lämpöä tammilankulla, lattialistat ovat valkoiset.Punaisena lankana jokaisessa huoneessa käytetään myös saven sävy, johon on helppo yhdistää omia lempivärejä.\nRemontti aloitetaan useimmiten ylhäältä ja niin tehtiin täälläkin: olohuoneen kattoon kiinnitettiin koristeeksi kattoparrut. Ne valmistettiin höylätystä ja valkoiseksi maalatusta kakkosnelosesta.\n– Valmiitakin parruja olisi ollut saatavissa, mutta ne ovat turhan kookkaita ja rustiikkisia tähän tilaan, Nina arvioi.\nParrut – eli siis kakkosneloset, joiden tarkka mitta on 45 x 95 mm – maalattiin himmeällä, vesiohenteisella paneelimaalilla valkoisiksi. Kun ne olivat kuivuneet, niihin porattiin reiät kiinnitysruuveja varten. Kiinnityksen jako on 55 cm ja koska puu on helposti elävää kuusta, ruuveja tuli aina kaksi rinnakkain.\nRuuvinkantoja varten reiät senkattiin. Kun kanta painuu siististi puun pintaa alemmas, ne on helpompi kitata umpeen ja tasoittaa viimeistelyn yhteydessä. Ruuvit olivat 5 x 80 mm, koska niiden oli yllettävä katossa olevan kipsilevyn ja sen alla olevien lautojen läpi. Kun parrut olivat paikallaan, ruuvinreiät kitattiin ja hiottiin ja parru viimeisteltiin maalaamalla.\nSisustustarvikkeita valitessa huomattiin, että rakennustarvikkeita saa nykyisin myös netin kautta. Suomalainen netrauta.fi tarjoaa tuotteita rullanurmikosta kylpyhuonekalusteisiin ja varsinkin allas- ja kylpyhuonetarvikkeiden valikoima on vahva. Tavarat voi tilata verkossa ja ne toimitetaan kotiovelle. Kaikkein konkreettisin etu on kuitenkin hinta.\n– Sehän viime kädessä ratkaisee kuluttajan valinnan, sanoo toimitusjohtaja Joni Meltoranta.\n– Hintojen edullisuuteen vaikuttaa se, että ostamme paljon suoraan Euroopasta, samoin tietysti se, että toiminta on netissä.\nNormitalkoot: väestönsuojista turhia kustannuksia? Normitalkoot: väestönsuojista turhia kustannuksia?


Netin Horoskoopit Saunalahden Mms Asetukset / Seksitreffi\nNetin horoskoopit saunalahden mms asetukset\nMikäli Android-puhelin ei tarjoa suoraan Saunalahden tai Elisan internet- tai MMS -vaihtoehtoa, voit luoda kyseiset asetukset seuraavan ohjeen mukaan. MMS - asetukset kunnossa niin viesti saattoi niin että ihmiset saavat viestinsä netin kautta, niin viestit täytyy katsoa Saunalahden mms -liittymän. Kaikilla laitteilla MMS - asetukset eivät aktivoidu heti käyttöön, vaan saattaa kestää jopa 24h ennenkuin kuvaviestejä voi lähettää ja Saunalahden asiakkaat...\nPillu sauna krapula päänsärky\nHankin iPhone 6 s: Saunalahti MMS Elisa MMS APN: Mahdollisesti puhelimesi ei tue asetusten vastaanottoa. Nokia puhelimessa on netti. Asiakaspalvelu ma-pe la Hei, miten saan kyseiset asetukset Nokia Lumia puhelimeen? Vanhuus ei tule yksin. Joissainnkameroissa tulee kahta eri ohjelmaa.\nPuhelimessa on uusin softa ja olen laittanut asetukset Miten saan mms ja nettin toimimaan?? Saunalahden vastaavalla asetuksilla saan netin ja mms. Minulla on ongelmia saada MMS - tai WAP-asetuksia tilattua. Yritin tilata ne netistä oma. saunalahden GSM-asetusten kautta, mutta viestejä ei koskaan saap. Pikkuhiliaa rupee nipistään toi netin toimivuus saunalahden prepaid stä saunis prepaid liittymän manuaalisesti laittamani toimivan internet/ mms asetukset.\nMinulla on Lumia Windows Phone 8. Kameran manuaalaista hain seuraavat asetukset, mutta ongelma ei poistunut. Mut kiitti tiedosta kummiskin. Miten saan uudelleen MMS ja data- asetukset puhelimeeni? Tiistaina kokeilin taas tuota osoitetta www. Onko kortti siis sopimaton riistakameraan? Miten saisin "nollattua" vanhat vantaahotelli suurta kullia joita en muista ja saisin uuden alun, tilaisuuden jatkaa yhteiseloa DOOGEEni kanssa? Ja kun en muista. Silti sama vastausviesti tulee aina vaan takaisin. Nuo molemmat valitaan eri paikoista. Mailina Gmail, mms off-tilassa. Saan viestin, "Network is bussy, fail to send one MMS". Asian voit tarkastaa laitteen ohjekirjasta. Hei, miten saan kyseiset asetukset Nokia Lumia puhelimeen? Ei asetettu Ei asetettu Salasana: Onko muuta eroavaisuuksia asetuksissa?\nIlmainen aikuisviihde rapu ja kauris\nParisuhde runo pillun antaminen\nKAURIS JA JOUSIMIES EROOTTINEN HIERONTA NAISILLE\nSeksittreffit nettitreffit ilmainen\nMäntyharju ravintola suomalainen koti porno\nKiitos huomiostasi, Jari, korjataan tuo aloitussivu MMSC -kohta ajantasalle tuohon 8kk takaiseen vastaukseemme. Saunalahti Internet Elisa Internet APN: IPv4 IPv4 IPv4 Todennustyyppi: Ei asetettu Ei asetettu Salasana: Mahdollisesti puhelimesi ei tue asetusten vastaanottoa" Puhelimeni on siis Iphone 6. Hae sen sijaan kohdetta. Kamera toimii muuten ja sim kortti on testattu puhelimessa toimivaksi.\nHieronta forssa heinolan ammattikoulu\nNetin horoskoopit saunalahden mms asetukset Mulla kun on Sonera,niin en pysty tarkkaan neuvomaan Asenna Internet Explorer Asenna Google Chrome Asenna Firefox. Ei asetettu Ei asetettu MMS-portti: Hankin iPhone 6 s: Ei asetettu Ei asetettu MMSC: Viestit ovat sinulle maksuttomia.\nNetin horoskoopit saunalahden mms asetukset Seksiseuraa live suomalainen sex\nNetin horoskoopit saunalahden mms asetukset 761\nkomediat penis kuvat\nilmaisia rakastelu videoita suomi24 keskustelu seksi\nIlmainen seksikuva tatuointi selkään\nSeksikauppa kamppi karppi tatuointi\nInsesti seksinovellit sikiön kasvukäyrät\nTribaali tatuointi deitti chat\nErotiikka treffit lävistysliike vantaa\nNuat thai nurmo parisuhde


Versio 19. heinäkuuta 2017 kello 15.19\n57 merkkiä poistettu , 4 vuotta sitten\nVersio 19. heinäkuuta 2017 kello 15.18 (muokkaa)\n(muotoiluja, lähdelinkki on kuollut; poistin burmalaisen atraimen kuvan, ei näytä niinkään kalastus- kuin taisteluvälineeltä (ei väkäsiä joihin kalan saisi kiikkiin))\nVersio 19. heinäkuuta 2017 kello 15.19 (muokkaa) (kumoa)\nKalat havaitaan kirkkaan tuulastusvalon avulla, joka on kiinnitetty veneen nokkaan. Perinteisesti tuulastusvalona käytettiin veneen nokassa olevaa koussikasta, jossa paloi tervaksia. Seuraava kehitysaskel oli petroolilamppu ([[voimavalolyhty]]), joiden yleisiä merkkejä ovat Hasag Petromax ja Tilley. Nykyään käytetään usein sähkövaloa, joka voi olla tuulastajan kädessä tai kiinnitetty päähän kuten suunnistusvalot.\nVuonna 1902 tuulastus kiellettiin lailla, koska tehokkaana kalastuskeinona se heikensi kalakantoja liikaa. Lisäksi innokkain tuulastusaika osui juuri haukien ja lahnojen aktiivisimpaan kutuaikaan.<ref name="yle"/>\nNoudettu kohteesta ”https://fi.wikipedia.org/wiki/Toiminnot:MobileDiff/16628277”


Carl Malmsten | LÄNNA | Osta verkossa\nCarl Malmsten oli ruotsalainen sisustus- ja huonekaluarkkitehti ja professori. Hän oli The Swedish Grace -nimellä myöhemmin tunnetuksi tulleen tyylin suuri kannattaja.\n1916 Voitti Tukholman kaupungintalon sisustuskilpailun\n1940 Piirsi pinnatuolin Lilla Åland\n1960 Suunnitteli Samsas-nojatuolin ja sohvan\n1969 Piti viimeisen näyttelynsä\n1. Pinnatuoli Lilla Åland vuodelta 1940 on rakastettu klassikko ja yksi Carl Malmstenin tunnetuimmista teoksista.\n2. Carl Malmsten studiossaan.\n3. Nykyään Carl Malmstenin alkuperäiset huonekalut ovat kysyttyjä huutokaupoissa, ja useat hänen mallinsa ovat edelleen tuotannossa.\n4. Carl Malmstenin luonnokset ovat nykyään perusta useille huonekaluille, mukaan lukien Tre Sekelin Flinck-tuoli.\nCarl Malmsten syntyi 7. joulukuuta 1888 Tukholmassa. Hän oli ruotsalainen sisustus- ja huonekaluarkkitehti ja professori. Hän varttui porvarillisessa ympäristössä Blasieholmenilla keskellä Tukholmaa ja vietti kesät kartanossa Bergshamrassa. Hänen isänsä oli tunnettu lääkäri ja isoisänsä kuninkaallinen henkilääkäri. Carlin äiti oli Tukholman Grand Hôtelin perustajan tytär.\nVaikka Carl ei pitänyt koulusta kovinkaan paljon, hän valmistui ylioppilaaksi. Asepalveluksensa jälkeen hän kärsi terveysongelmista ja vietti jonkin aikaa Egyptissä, jossa hän omistautui muun muassa taiteelliselle työlle.\nTukholmassa hän sai puusepän oppipoikapaikan vuosiksi 1909–1910, ja vuosina 1911–1916 hän opiskeli itsenäisesti ja harjoitteli arkkitehtitoimistossa. Huonekalusuunnittelijana Carl teki läpimurtonsa vuonna 1916, kun hän 28-vuotiaana voitti Tukholman kaupungintalon sisustussuunnittelun ensimmäisen ja toisen palkinnon. Hänen mukaansa nämä olivat ensimmäiset huonekalut, joita hän oli suunnitellut. Palkinto teki hänestä kuuluisan ja johti myöhemmin hänen huonekalujensa ja sisustusesineidensä suureen kysyntään "linnoihin ja torppiin".\nCarl hankki vankkaa tietämystä käsityörakenteista, kalustetyyleistä ja kulttuurihistoriasta harjoittelusaan ja opiskellessaan huonekaluja perusteellisesti Pohjoismaisessa museossa ja Skansenissa. Yhdessä hänen aitoa ja kaunista kohtaan tuntemansa luontaisen intohimon kanssa tämä tuli luonnehtimaan hänen koko elämäntyötään.\nCarl Malmstenin yhteistyö aikalaisten kollegoiden ja vanhempien arkkitehtien kanssa arvostetuissa toimeksiannoissa tunnettujen rakennusten, kuten Tukholman kaupungintalo, Tukholman konserttitalo, Tulitikkupalatsi, Ulriksdalin linna jne. rakentamisessa tekivät hänestä kuuluisan laajoissa piireissä. Ragnar Östberg, Ivar Tengbom ja Ferdinand Boberg kuuluivat tähän ryhmään yhdessä taiteilijoiden, kuten mm. Ivar Johnssonin, Alf Munthen, Märta Måås-Fjetterströmin, Elsa Gullbergin, Simon Gaten kanssa.\nCarl Malmsten tuki vahvasti 1920-luvun ruotsalaista klassismia, jota kutsutaan myös nimellä The Swedish Grace. Hän suhtautui hyvin skeptisesti funktionalismiin ja vastusti tätä "köyhää ohjelmaa". Eräässä kirjoituksessaan hän kuvaili funktionalismia keskinkertaiseksi, maahantuoduksi, epäperinteiseksi, mekaanisesti kuivaksi ja valheelliseen objektiivisuuteen perustuvaksi tyyliksi.\nVuosien mittaan seurasi useita näyttelyitä, muun muassa Liljevalchsin taidehallissa ja Röhsska taidekäsityömuseossa Göteborgissa vuonna 1956. Göteborgin näyttelyssä esiteltiin sarjatuotantoon tarkoitettuja huonekaluja, ja CM-huonekalut saavuttivat läpimurtonsa laajemmalle yleisölle. Ns. Nyckelbröderna eli Nyckelverkstäderna otti valmistaakseen noin seitsemänkymmentä huonekalumallia. Monet mallit saivat Carl Malmstenille tyypilliset nimet, kuten Samsas, Hemmakvällar, Herrgården, Lata Greven ja Jonas Love.\nEnnen 80-vuotissyntymäpäiväänsä vuonna 1969 Carl Malmsten piti viimeisen suuren näyttelynsä, retrospektiivisen Rot och Krona -näyttelyn Liljevalchsin taidehallissa. Se oli tiivistelmä hänen luomistyöstään.\nCarl Malmsten kuoli 13. elokuuta 1972 Öölannissa ja on haudattu Vicklebyn hautausmaalle.\nCarl Malmsten jätti jälkeensä arkiston, jossa on tuhansia luonnoksia, yksityiskohtaisia piirustuksia ja alkuperäiskappaleita ja joka muodostaa korvaamattoman arvokkaan kulttuuriperinnön. Vielä nykyäänkin valmistetaan useita malleja, joista hänen rakastettu pinnatuolinsa Lilla Åland voidaan luultavasti laskea hänen ehdottomasti tärkeimmäksi työkseen.


Pastanjauhantaa: Rosmariinin reissurapo\nAt 13/9/08 20:10, Kannat kattoon said...\nMissä söit kukkakaalikeittoa?\nHyvä vinkkejä ensi kerraksi on esim. Kuurna, Demo, Gastone (mahtavaa ruokaa, tekee kuulemma liemet alusta asti aina) tai Farouge, mutta varaa pöytä ajoissa. Demosta eräs sanoi, että ei ole koskaan liikuttunut ruoasta. Hinnat tosin saattavat olla suolaiset tähden takia, mutta silti mahdolliset.\nJa missä piditte ruokabloggaajien treffit Kampissa? Utelias.. Jos vaikka olisi joku hauska juhlatila, josta en tietäisi.\nAt 13/9/08 20:40, Rosmariini said...\nKuurna on ollut käyntilistalla jo pitempään, mutta Gastone on tuttu ja samoin Demo blogin toiselle osapuolelle (kehui paikan leipää, johon ravintoloiden selvästi kannattaa panostaa). Kukkakaalikeittoa syötiin Cochonissa. Farouge, hmmm, sehän taisi olla se sikäläinen libanonilainen ravintola! Sinnekin pitäisi päästä joskus.\nKokoontuminen oli Liemi-bloggaajien työpaikan yhteydessä. Eli sijainniltaan (ja muutenkin) kerrassaan mahtava paikka, mutta ei valitettavasti yleisemmin vuokrattavissa. Kohtuuhintaiset juhlatilat lienevät siellä pääkaupungissa kiven alla? Blogissasi mainitsemaasi Ruutikellaria tsuumailin kerran netistä itsekin.\nAt 14/9/08 00:47, Kannat kattoon said...\nRuutikellarissa olen viettänyt mahtavia juhlia ja ajattelin pitkään viettää siellä seuraavat omat juhlat, mutta päädyin toiseen tilaan. Ruutikellari on upea, varsinkin jos ulkona ei ole kaunis aurinkoinen sää, sillä silloin voi olla sääli olla sisällä ikkunattomassa tilassa, kun ei ole vuokraan kuuluvaa kunnollista ulkotilaa. Kun puhuin ystäville tulevista isoista juhlista ja Ruutikellarista, kaikki kehottivat pitämään ne siellä. Sitä ei vain vuokrata tammikuussa ja toisaalta on kiva kokeilla jotain uutta.\nKohtuuhinta on varmaan suhteellinen käsite. Monet tilat ovat aika hintavia, varsinkin vähänkin hienommat, mutta kyllä muitakin löytyy. Tuntuu vain siltä, että pitää osata etsiä ja kysyä. Halvemmista ei ole aina tietoa netissä. Mitä juhlatilojen vuokrat ovat sitten siellä (missä asutkaan)?\nFarougessa (joo, libanonilainen) on mahtavaa lammasta ja kaunista, romanttiselle illalle hyvinkin oivat puitteet. Ainakin aiemmin palvelu on ollut loistavaa. Farougen omistaja teki myös hyvän ruokakirjan muutamia vuosia sitten.\nAt 14/9/08 09:48, Polkkapossu said...\nViime reissulla (tai siis toissa reissulla) tuli korkattua Farouge ja olihan siellä tajuttoman hyvää sapuskaa. Ruokalistalta olisi voinut vetää useammankin annoksen, mutta päädyin pistaaseilla täytettyyn kanaan ja korianterikastikkeeseen, jotka oli kyllä ihan hittejä. Sinne tulee taatusti palattua, libanonilainen keittiö kyllä muutenkin iskee.\nAt 14/9/08 10:43, ylimuuli said...\nVai vielä Euroopan parasta :-D Noilla kehuilla pääsee ainakin kylään koska tahansa uudestaan ;-)\nJa mitä; leipä joka maustettu porkkanalla ja kahvilla?! Anna lisävinkkiä, tahtoo kokkeilla!\nJa tulkaa PIAN takaisin.\nAt 14/9/08 14:39, Rosmariini said...\nKannat kattoon: Ehkä kyse on tosiaan enemmän siitä, että oman kotikaupunkinsa paikkatarjonnan tuntee niin hyvin ja osaa sanoa saman tien, minkälainen tila sopii parhaiten mihinkin tarkoitukseen ym. Ja oikein pienellä budjetilla on mahdollista kokoontua kotiin, pihalle tai vaikka puistoon. Vieraalla paikkakunnalla järjesteleminen on aina näköjään vaan asteen verran hankalampaa.\nPolkkis: Meillä onkin tuo libanonilainen keittokirja, mutta en ole nyt hetkeen hoksannut tehdä sieltä mitään. Kerrassaan kiintoisia ohjeita siellä joka tapauksessa on, joten siinäkin mielessä pitäisi kyllä päästä itse ravintolaankin. Kamala nälkä tuli tuosta pistaasikanan + korianterikastikkeen ajattelemisesta, kääks.\nYlimuuli: Olisiko siihen kehumaani leipään tullut parinkin sorttista luomujauhoa kahvin ja porkkanan lisäksi. Harmi, kun en kehdannut kysyä tarkempaa reseptiä, pakko päästä kokeilemaan vastaavaa itsekin. Jännästi oli kahvilla saatu aikaan samanlaista makua kuin yleensä siirapilla tms. Ja porkkanahippuset näyttävät leivässä kivalta, vaikka eivät juuri kai maistuneetkaan. (Paikka oli siis Safka.)\nMutta olipahan se kalakeittokin vaan ylihyvää. Nolottaa vähän, kun syötiin sitä niin paljon, ettei siitä tainnut riittää myöhempiin tarkoituksiin enää ollenkaan. :) Mukava oli kyllä käydä (ja tavata myös muuta muuliperhettä!). Pepa palaa pääkaupunkiin arvatenkin jo ensi viikolla, ja omatkin hommani jäivät sen verran kesken, että pakko piipahdella siellä vielä syksyn mittaan.\nAt 9/10/08 21:48, tanniini said...\nJos sitä Rosmariinilla taikka Pippurimyllyllä taikka vaikka molemmilla yhtäaikaa on käyntiä Hkissä, niin rohkeuden salliessa voi koittaa käyntiä Ollilla (Mare Chiaro siis) pizzalla taikka pastalla. Pöytävaraus nykyään enemmän kuin suositeltava. (Ei kannata pelästyä vaikka meiniki voi olla välillä tavan ruokaravintoloista poikkeavaa)\nMuita kansanravintoloita, missä itse tulee käytyä, ovat Cella ja Salve. Cellan listalta voi suositella esim. lampaan sisäfileitä Kaarle Suuren tapaan taikka perinteisiä lihapullia. Salvessahan puolestaa kuuluu ottaa Salven silakat.\nFiinimpää menoa jos haluaa niin Safka ainakin oli ihan kiva. Benjam's Bistro Töölössä on myös kiva pieni italialaisruokapaikka.\nAt 10/10/08 12:08, Rosmariini said...\nTuo poppoomme toinen osapuoli on nykyään Helsingin suunnalla yhtenään, joten ruokapaikkavinkeille on kyllä kysyntää. Cellaa on muuten suositeltu täällä näköjään ennenkin (ja paikan lammasmureketta!), mutta olin näköjään itse ehtinyt unohtaa koko jutun.\nMukava muuten kuulla teistäkin taas pitkästä aikaa!


807 - Vikailmoitus "Antipollution fault"\nKirjoittaja Aihe: 807 - Vikailmoitus "Antipollution fault" (Luettu 42489 kertaa)\n« : 02.01.2013, 23:29:49 »\nAuto: 2003 807 2,2.\nTänään kesken ajon pompsahti mittaristoon Check engine -valo palamaan ja ajotietokoneeseen teksti 'Antipollution fault'. Ajossa ei muuten tuntunut mitään, mutta välillä auto nypytti vähän ja tuntui, että tehot hävisivät osittain. En päässyt luetuttamaan vikakoodia.\nEkalla kerralla kun valo syttyi, koodit luettiin ja siellä oli kaksi eri koodia, toinen viittasi ruiskusuuttimiin ja toinen lambda-anturiin. Koska olin vasta auton ostanut ja se oli sitä ennen jonkun aikaa seisonut liikkeen pihalla, päätettiin vain nollata koodit ja katsoa, syttyvätkö uudestaan vai oliko vain joku hetkellinen häiriö. Tuosta nollaamisesta meni n. 1,5 kk, kun valo syttyi uudelleen helmikuun puolivälisssä. Ensin tuli 'Antipollution fault' ja siitä n. 10 km ajon jälkeen vikavalo alkoi välkkyä ja tuli "Catalyzer converter fault".\nVein auton merkkiliikkeeseen, jossa lukivat koodit ja totesivat vian olevan sytytyspuolassa ja että puola-asetelma ja tulpat pitää vaihtaa. Tulpat olin vaihdattanut juuri edeltävällä viikolla, joten sovittiin, että vaihtavat merkkiliikkeessä vain tuon puolapaketin. Sain auton takaisin ja tyytyväisin mielin lähdin ajelemaan kotiinpäin. N. 10 km ajon jälkeen tuntui hetkellisesti tuttu nypytys ja saman tien vikavalo taas syttyi ja ilmoitus oli 'Antipollution fault'. Auto huoltoon takaisin.\nTällä kertaa vikakoodi viittasi ruiskusuuttimiin. Tutkivat liikkeessä suuttimet ja yhden suuttimen juuresta olikin tiiviste rikki. Lisäksi olivat mitanneet testereillä suuttimet ja vaihtaneet parin suuttimen paikkaa siltä varalta, jos vaikka vika vielä uusii. Hain taas auton pois ja lähdin ajelemaan kotia kohti. Pääsin taas n. 10 km, kun vikavalo syttyi. 'Antipollution fault'. Auto takaisin korjaamolle.\nAuto viihtyi kaiken kaikkiaan merkkihuollossa viisi viikkoa. Sinä aikana hain sen kolmesti pois ja aina n. 10 km ajon jälkeen vein takaisin. Lopulta vaihtoivat autoon kaikki ruiskusuuttimet. Sen jälkeen olen nyt ajellut kohta kaksi viikkoa ilman nykimisiä tai merkkivalojen syttymistä. Toivottavasti puolapaketin ja ruiskusuutinten vaihto veivät nyt huolen mennessään.\nVs: 807 - Vikailmoitus "Antipollution fault"\n« Vastaus #1 : 09.02.2013, 21:39:42 »\nAuto: 2004 807 2,0 (EW10).\nPeräkärryä vedettäessä nyt talvella syttyi tuo vikavalo ja sitten tuli Antipollution fault. Vikakoodiksi antaa P0414 - "Secondary Air Injection System Switching Valve A Circuit Shorted". Vikavalon kun kuittaa, niin parin käynnistyksen jälkeen antaa saman koodin. Keskikulutus noussu n. 1-2 l/10 0km ja ajoittaista "tehottomuutta" on havaittavissa.\nMissähän mahtaa sijaita toisioilmapumppu? Aikani googletettuani epäilisin vian olevan siinä. Kun ennen auton käynnisti kylmänä, niin vähän aikaa (n. 5-10 s) joku "pumppu" hurisi. Nyt ei kuulu mitään.\n« Vastaus #2 : 21.03.2013, 11:21:45 »\nPumppu taitaa olla konehuoneessa kuljettajan puolella, ainakin sieltä semmoinen ilmapumpun tohina/vinkuna käynnistyksen yhteydessä kuuluu. Tarkempaa sijaintia en osaa kertoa, pitäis tutkia.\n« Vastaus #3 : 22.03.2013, 14:07:35 »\nAntipollution fault vaivaa autoa täälläkin. Vikakoodi 0412.\nVian aiheutti jäätynyt lisäilmapumppu, joka poltti sulakkeen.\n« Vastaus #4 : 01.04.2013, 21:52:22 »\nAuto: 2005 Citroen C8 2,2 (EW12J4).\nNyt syttyi sitten minullakin moottorin kuva mittaristoon eli juurikin Antipollution fault. Ajoon ei vaikuta millään tavoin. Lexialla tutkin asiaa ja antaa Ruiskutuksessa vikakoodin P0414 "Hetkellinen vika, Ilmapumpun releen ohjaus oikosulku maihin tai oikosulku plussaan". BSI:n puolelta puolestaan näkyi: "Jatkuva vika, Ilmapumpun rele ohjatussa tilassa (moottorin johdinkotelo).\nIlmapumpun sulake (30 A sulake nro 16 moottoritilassa) oli palanut. Vaihdoin sen ja nollasin vikakoodit. BSI:n vika lähti ja merkkivalo mittaristosta sammui, mutta ruiskutuksen puolella näyttää edelleen tuon hetkellisen vian. Scantoolilla ei näy vikakoodeja eli ei kai katsastuksessakaan?\nSeurataan tilannetta. Näkeekö pumpusta itsestään, jos se on jäätynyt ja hajonnut? Miten siihen pääsisi tilamöhkössä helpoiten käsiksi?\n« Vastaus #5 : 24.05.2013, 23:58:04 »\nAuto: 2005 807 2,2 ST.\nAutossa oli Antipollution fault ja vikakoodi P0414. Vika selvisi. Todellakin moottoritilan sulakekotelon sulake numero 16 (30 A, vihreä) oli palanut. Vika korjaantui ja merkkivalo, ajotietokoneen ilmoitus katosivat tosin vasta, kun olin ajanut kotoa töihin ja takaisin. Sitä en vielä tiedä, onko vikakoodi nollaantunut.\n« Vastaus #6 : 05.06.2013, 13:22:23 »\nMulla aikoinaan vika korjaantui vaihtamalla sulaketta, mutta nyt se ei polta sulaketta vaan pukkaa heti vikakoodin P0412. Haluaisin tarkistaa pumpun ja muutkin releet, mutta en tiedä missä ne ovat. Vika selvästi on sähköön liittyvä, kun tuo koodi tulee heti nollauksen jälkeen, lämpimällä koneella.\nTuon ventiilin kaivoin esille ja se liikkui ihan hyvin. Ei vaikuttanut myöskään kovin likaiselta.\nKaivoin pumpun esille ja mittasin ohmit, nollaa näytti. Eli varmaankin pumppu pitää uusia.\nMitä nyt olen aihetta tutkinut, niin tämä on käsitykseni. Koodit:\nP0410 Secondary Air Intake System Malfunction\nSähkö tulee sulakkeen kautta sulakerasiaan integroituun releeseen, josta se jatkaa pumpulle. Niin sanottu äly on tuossa releessä, sillä se on piirikortilla jossa CAN/VAN väylät. Pumpulle menee vain plussa ja miinus.\nTuo P0410 tarkoittaa että järjestelmä ei toimi tuntemattomasta syystä, jolloin on syytä epäillä sulaketta. Koodit P0412 ja P0414 selvästi kertovat, että äly yrittää syöttää virtaa, mutta se joko ei kytkeydy tai menee oikosulkuun. Tuo P0412 koodin saa mm. jos irroittaa täysin toimivan pumpun liittimen, käynnistää auton pari kertaa ja lukee koodit.\nVoisi siis päätellä, että pumppu on ollut oikosulussa (veden takia) jos saa koodin P0414. Saman voi päätellä jos saa koodin P0410 ja sulake on palanut. Tilanteissa jossa sulake ei ole palanut ja saa koodin P0412, on pumppu jo kokonaan sökö. Saman toki voisi päätellä jos tulee P0414 ja sulake säilyy.\nTilanteissa joissa P0410 ei poistu vaikka sulakkeen vaihtaa ja se säilyy ehjänä, voisi ajatella että sulakerasian rele/äly on mennyt rikki. Näitä peugeottikin on vaihtanut jos pumpun vaihdolla ei ole lähtenyt toimimaan. Ennen vaihto-operaatiota kannattaa kaivaa se koneen kyljessä oleva solenoidi (?) esille ja ihmetellä sitä. Tuo on muutamalla pultilla kiinni.\nPumppu on helppo kaivaa esiin. Ottaa kuljettajan renkaan pois, ja irroittaa lokasuodan. Lokasuoja on kiinni sellaisilla muovinastoilla, joista pitää aluksi nostaa se keskiosa ylös, sitten poistaa koko nasta. Menevät kyllä takaisin paikoilleen kun ottaa nätisti. Lokasuojassa on ulkokehällä yksi ruuvi, sekä etupuskurin alla kaksi. Pumppu itse on kahdella pultilla kiinni rungossa. Pumpun liitin lähtee auki kampeamalla punaista osaa ulospäin 5 mm.\nKaivoin pumpun irti ja vaihdoin tilalle uuden tai oikeammin kolariautosta irrotetun 307:n pumpun. Hintaa pumpulle tuli pikapakettikuluineen 90 euroa. Kuva 1 on pumpusta kasattuna. Tuo kumiosa on alaspäin osan ollessa paikoillaan.\nKuvassa 2 näkyy jo sähkömoottoria hieman. Huomatkaa että liitin on palanut poikki ja on siis irti. (P0413 Secondary Air Injection System Switching Valve "A" Circuit Open.)\nKuva 3 on valuosan yläkuoresta.\nKuva 4 näyttää sähkömoottorin suojakumin. Tuonne se kostaus pääsee kammiosta valumaan ja eihän se tuolta kumista ulos pääse.\nKun kosteutta kertyy tarpeeksi pumppu menee oikosulkuun ja sulake palaa. Ajankuluessa nuo liittimet saattavat myös mennä rikki.\nTein uuden pumpun kumiin kaksi reikää. Yhden suoraa keskelle ja toisen kylkeen. Kumissa on sisällä sellainen paksu kaulus, joten siksi kaksi reikää. Kumi ei pidä painetta joten siihen voi huoletta tehdä reikiä. Katso kuva 5.\nNuo reiät voi tehdä helposti irroittamatta pumppua. Senkun raottaa lokasuojaa sen verran että pääsee etupuskurin alta poralla huitaisemaan. Ei haittaa vaikka terä osuu läpimennessään sähkömoottoriin kun siinä kohtaa on peltiä. Eli kun laitatte talvirenkaita alle, niin samalla tuikkaa noi reijät. Olen kuunnellut että uusi pumppu pumppaa ja koodit eivät syty, joten uskaltaa porata.\nListätään vielä, että helpoin tapa todeta onko vika pumpussa on ottaa liitin irti, tarkistaa sulake, nollata koodit ja katsoa tuleeko tuo P0413. Jos tuolloin saa muita koodeja (P0410, P0412, P0414), niin silloin vika on muualla/myös muualla.


Osa teistä lukijoista tiesi tuskallisen gradumaratonini. Olin saanut töissä muutamilta työkavereilta apua muun muassa tekstien kommentoimisessa, oikoluvussa, kuvien käsittelyssä ja niin edelleen. Yksin olisin tehnyt hassuja ilmauksia, ylipitkiä virkkeitä ja epäselviä kuvia. Yliväsyneenä olin valitellut gradun työstämisestä liikaakin ja sitä lähipiiri oli joutunut kestämään. Päätin, että teen joitakin kiitoslahjoja niille henkilöille, jotka olivat auttaneet mua vaikeiden jaksojen yli. Kesälomalla oli ollut aikaa miettiä, mitä neulomuksia voisin antaa lahjaksi. Loistavia gradunohjaajia en toki unohtanut. Tämä kaunis "Lehto"-huivi lähtee sille henkilölle, joka oli ystävällisesti kommentoinut tekstejäni ja erityisesti gradun sisältöä yleensäkin. Hän oli myös auttanut kirjallisuuden etsinnässä ja ehdottanut, mitä muuta apua voisin saada gradun kirjoittamiseen. Puolikas isoäidinneliö-huivi on virkattu Novitan Puro-langasta (Lehto) ja siihen oli mennyt vähän yli 400 grammaa lank\nPerheessämme aikuiset pojat käyttävät paljon t-paitoja ja poikani saa aina salibandyturnauksissa värikkäitä kisapaitoja. Niitä kertyy helposti paljon. Sitten ne menevät pieniksi tai rikkinäisiksi ja joutuvat roskikseen. Mieheni ottaa niitä omaan käyttöön, kuten auton tai moottoripyörän huoltoon räteiksi. Tuumin, miksen voisi myös hyödyntää hyvää materiaalia omassa harrastuksessani. Kaverini laittoi linkin Facebookiin, jossa kerrotaan, että t-paidoista saa hyviä mattoja. Tuumasta toimeen. Leikkasin lyhyet hihat ja kaulukset pois ja taitoin vartalo-osan kahtia. Leikkasin sitten kangasta melkein suikaleiksi (jätin reunat leikkaamatta). Tämän jälkeen avasin kankaan auki ja leikkasin ensimmäisen kaitaleen auki. Näin ensimmäinen kaitale saatiin nauhaksi ja leikkasin seuraavan kaitaleen auki ja niin edelleen. Jos haluaa saada mukavan maton vaikka makkariin, niin noin 50 paitaa tarvitaan. Tämä lankakasa riittäisi korkeintaan vessamatoksi. Täytyy laittaa taas viesti kavereille, että mulle voi\nOlen aina neulonut sukkia, myssyjä ja huiveja, koska ne ovat nopeita projekteja ja helppoja lahjaideoita. Isompia töitä olen toki tehnyt, kuten boleroja ja neulejakkuja, mutta harvoin. Mua aristaa erityisesti kappaleiden ompelu, sillä pelkään, jos hihat eivät istu etu- ja takakappaleeseen hyvin. Olen tutustunut myös muihin neulontatapoihin, kuten esimerkiksi kaulasta harteille ja vartalolle-neulontatapaan (raglahihat), ja tykkään siitä kovasti. Silti näitä ohjeita on vielä vähän verrattuna niihin ohjeisiin, missä täytyy ommella kappaleita yhteen. Tässä tilanteessa ei voi tehdä muuta kuin harjoitella. Olivathan ensimmäiset villasukkani erinnäköisiä kuin viimeisimmät tekemäni sukat... Näin eräässä kaupassa Novitan Isoveli-langat tarjouksessa ja lempivärini, sinapin väri, oli juuri siinä tarjoushyllyllä. Ajattelin, josko tekisin niistä langoista perusvillatakin, jota käyttäisin syyspäivinä esimerkiksi pihatöissä tai koiralenkillä. Tuumasta toimeen! Kappaleiden teko oli nopeaa, sillä Novi\nTyöni vuoksi matkustelen paljon, sekä Suomessa että ulkomailla. Ennen matkakohdetta tutkin lankakauppoja netistä ja kyselen työkavereiltani vinkkejä. Joskus työmatkani aikataulu on niin kireä, niin ei sittenkään ehditä kauppoihin. Kaksi kertaa ehdin kuitenkin piipahtaa ruoka- tai kahvitauolla, jos lankakaupat sattuivat olemaan hyvin lähellä. Esimerkiksi joillakin lentoasemilla, kuten Färsaarilla, myydään villalankoja (tietysti turistihinnoilla). Färsaarilla myydään kauniita ja värikkäitä lankoja. Useimmiten niissä on vieläkin lanoliinia jäljellä. Olen ajatellut tehdä värikkäitä lapasia hyville ystävilleni. Matkasta on kulunut jo yli vuosi... Kävin Grönlannissa, Nuukissa viime syksynä. Kuulin, että grönlantilaiset neulovat myös paljon. Ei sitten muuta kuin ostoskeskukseen ja turistikauppoihin. Myskihärän villa (kuvassa ruskeanharmaa lanka) on äärettömän kevyt ja pehmeä. Vain 50 grammasta saa 400 metrin pitkää lankaa! Vasta kotona laskin, paljonko tämä villa maksoikaan. Taitaa olla